text:
Kamis, 22 Juli 2010
Contoh Pidato Biantara Sunda 4
Itung-itung belajar basa sunda, isenk-isenk kita bikin pidato versi basa sunda. Karena masih banyak orang yang belum bisa membuat pidato versi basa sunda. Mohon maaf bila masih ada kekurangan dan banyak salahnya. Namanya juga masih belajar tho?!
BIANTARA KABERSIHAN SAKOLA
Assalamu’alaikum Wr. Wb.
Bapak kepala SMA Negeri 1 Mangunjaya nu ku simabdi dipihormat, Ibu miwah Bapak Guru anu dipihormat, para staf Tata Usaha nu sami-sami lingsih, kanca mitra, rerencangan saangkatan sareng adi-adi kelas anu ku abdi dipikacinta.
Langkung ti payun mangga urang sanggakeun puji sareng syukur ka Allah SWT nu parantos maparin waktos ka urang sadayana dugi ka tiasa patepang raray dina ieu acara. Teu hilap mugia shalawat sinareng salam urang sanggakeun ka junjungan urang Nabi Agung Muhammad SAW.
Para wargi anu ku simkuring dipihormat.
Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Dina hadits oge diterangkeun, nyaeta :
Inna dhofatu minal iman
Nu hartosna : “Kabersihan teh sabagian tina Iman”
Tina hadits di luhur, urang tangtu tos ngartos maksad sareng tujuannana, nyaeta urang teh umat muslim anu ngagaduhan iman dina jero hate urang. Upami urang sadaya iman ka Allah, berarti urang kudu bersih atanapi suci tina sagala kokotor boh hadas alit atawa hadas ageung, nu sangkan nyebabkeun urang teu suci. Bersih tina eta sadaya teh nu didasarkeun tina bersihna sucina urang sareng lingkungan di sakitar urang. Urang kudu mikacinta kabersihan sangkan hate urang ge milu bersih.
Para wargi anu mulya.
Kaqbersihan teh aya marupi-rupi macemna, nyaeta aya bersih hate, bersih jiwa, bersih raga, sareng bersih rohani. Tah, urang kudu janten jalmi anu kaasup kana jalma anu bersih sadayana. Allohumma, amien... Hayu urang sami-sami ningkatkeun pola hirup sehat kanggo kasaean urang sadaya sangkan tiasa leuwih getol kana ibadah ka Gusti nu Maha Welas tur Maha Asih.
Para wargi anu mulya.
Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Wassalammu’alaikum Wr. Wb.
(http://asy-syakiri.blogspot.com/2010/04/pidato-bahasa-sunda.html)
3 komentar:


c: text/html

text:
1Pesta anu disebutna “Pesta Paska” geus tereh datang. Jalma-jalma teh, dalaharna ngan ukur roti anu teu diragian. 2Imam-imam kapala jeung ahli-ahli Kitab nareangan akal pikeun maehan Isa, tapi sarieuneun ku jalma rea. 3Sup, Iblis nyurup ka hiji murid ti anu dua belas anu ngaran Yudas Iskariot. 4Ki Yudas terus nepungan imam-imam kapala jeung kapala pangawal Bait Allah, mere akal petana nangkep Isa kalawan lantip nepi ka bisa diserenkeun ka aranjeunna. 5Aranjeunna gumbira sarta geus mupakat yen ki Yudas rek dibere duit saanu. 6Ki Yudas satuju sarta ti wates harita, manehna terus ngintip wanci nu mustari rek nyerenkeun Isa bari ulah kanyahoan ku jalma rea. 7Hari raya Roti Tanpa Ragi tea geus mimiti, domba korban Paska kudu dipeuncit. 8Petrus jeung Yahya ku Isa dipiwarang sasadiaan, saur-Na, “Geura indit nyadiakeun kaperluan urang ngarayakeun Paska.” 9Maranehna mihatur, “Di mana bade ngersakeun teh?” 10Waler-Na, “Di kota. Engke, barang sup ka kota, maraneh bakal panggih jeung lalaki anu mawa kendi dieusi cai. Tuturkeun ka imah nu mana asupna. 11Ka nu boga imah bejakeun kieu: Guru simkuring mariksakeun, mana kamar keur Kami dahar Paska jeung murid-murid? 12Maraneh tangtu dibawa ka hiji kamar di loteng, lega sarta cukup paparabotanana. Sadiakeun ku maraneh di dinya.” 13Bral, Petrus jeung Yahya arindit sarta kapanggih anu disaurkeun ku Isa teh, tuluy bae nyayagikeun. 14Sanggeus cunduk kana waktu, Isa calik, tuang jeung rasul-rasul-Na. 15Saur-Na, “Geus meunang hayang pisan Kami ngarayakeun Paska bareng jeung maraneh teh, samemeh Kami sangsara. 16Sabab sabalakana mah, Kami teh moal kungsi ngarayakeun deui nepi ka mangsana deui engke di Karajaan Allah.” 17Anjeunna nyandak lumur, ngucap sukur, pok deui sasauran, “Heh ieu tampanan, bagikeun ka sarerea. 18Sabab cek Kami, ti wates ieu Kami moal nginum-nginum deui cai buah anggur, nepi ka ngawujudna Karajaan Allah.” 19Geus kitu, Anjeunna nyandak roti, muji sukur, disemplekan, sarta dipaparinkeun ka murid-murid, saur-Na, “Ieu teh awak Kami anu dibikeun ka maraneh. Pek, lalampahkeun pikeun tanda mieling ka Kami.” 20Sanggeus tuang Anjeunna nyandak lumur, tuluy sasauran deui, “Ieu lumur eusina perjangjian anyar ku karana getih Kami anu dikucurkeun pikeun maraneh. 21Tapi di dieu, anu bareng ngariung ieu meja jeung Kami, aya nu boga leungeun hasud anu niat nyerenkeun Kami. 22Putra Manusa memang geus pasti kudu iang, tapi estu cilaka jelema anu ngalantarankeun Kami diselehkeun!” 23Murid-murid recok silih tanya saha anu kitu teh. 24Ahirna, maranehna jadi cekcok marebutkeun saha nu unggul. 25Ku Isa diwawadian, saur-Na, “Ari di bangsa-bangsa, raja-raja teh marentah ka rayatna, anu nyarekel kawasa disebutna pelindung rayat. 26Maraneh mah ulah kitu. Anu dipikolot di maraneh mah malah kudu daek jadi pangngorana, anu jadi pamingpin kudu daek jadi juru laden. 27Cik antara nu dilaladenan dahar jeung anu ngalaladenanana luhur mana? Luhur anu dilaladenan. Tapi kapan Kami oge di maraneh teh pelayan. 28Maraneh salawasna babarengan jeung Kami, sajeroning Kami nyorang sagala cocoba. 29Sarta Kami geus nangtukeun hak-hak Karajaan pikeun maraneh, nya eta hak anu geus dipaparinkeun ka Kami ku Ama. 30Jadi, maraneh boga hak dahar nginum sameja jeung Kami di jero eta Karajaan. Jaba ti eta, maraneh ge dibere kalungguhan pikeun nerapkeun hukum ka dua belas kaom Israil. 31Simon, Simon! Tuh Iblis geus ngincer ka maneh, rek ditapikeun kawas ka gandum. 32Tapi maneh ku Kami geus dipangnedakeun, supaya ulah nepi ka pecat iman. Di mana geus tobat, maneh wajib mere sumanget ka pada batur.” 33Jawab Petrus, “Jungjunan, abdi rido dipanjara atanapi kedah paeh babarengan sareng Jungjunan!” 34Tapi saur Isa, “Cek Kami: Petrus, peuting ieu memeh hayam kongkorongok, maneh geus tilu kali mungkir, nya eta nyebutkeun teu wawuh ka Kami.” 35Saur-Na deui ka sarerea, “Waktu maraneh ku Kami diutus bari teu meunang mawa rajut duit, bekel, jeung tarumpah, kumaha ngarasa aya kakurang?” 36Diwangsul, “Teu pisan-pisan.” Saur-Na deui, “Tapi ayeuna mah ari boga, bawa rajut duit teh, kitu deui bekel sejenna. Pedang oge, lamun euweuh, jual bae jubah beulikeun pedang. 37Sabab masing nyaho, yen ayat Kitab Suci ngeunaan diri Kami tereh bukti, unina: Anjeunna geus disaruakeun jeung jelema doraka. Kabeh anu geus ditulis ngeunaan diri Kami, ayeuna geus ngamimitian.” 38Maranehna ngawangsul, “Jungjunan, kaleresan ieu aya pedang dua.” Waler-Na, “Cukup.” 39Geus kitu, Anjeunna angkat ka luar kota kawas sasari, nya eta ngajugjug Gunung Jetun sarta diiring ku murid-murid-Na. 40Sasumpingna ka ditu Anjeunna sasauran, “Maraneh kudu sembahyang supaya ulah beunang ku dodoja.” 41Geus sasauran kitu, Anjeunna mencilkeun anjeun jauhna kira-kira sapamaledog; tuluy bruk nyuuh bari sasambat, 42“Duh Ama, manawi kenging mah, candak ieu lumur kasangsaraan teh ti abdi; Sanaos kitu, ulah numutkeun panuhun abdi, nanging pangersa Ama nu kedah laksana.” 43Ti dinya, aya malaikat ti langit nembongan ka Anjeunna pikeun maparin sumanget. 44Anjeunna teh keur katarajang kasieun anu pohara; sasambat-Na beuki husu. Cikaringet-Na lir tetesan-tetesan getih, nyakclakan kana taneuh. 45Tamat ngadu'a, lajeng cengkat nyampeurkeun murid-murid. Maranehna teh kasampak keur sarare teu kawawa ku nalangsa. 46Ku Anjeunna disauran, “Naha sarare? Harudang! Heg sarembahyang, supaya ulah beunang ku dodoja.” 47Sabot sasauran keneh, breg bae daratang ka Anjeunna jelema loba pisan. Di antarana, aya Yudas Iskariot, — murid ti antara anu dua belas — anu leumpangna teh pangheulana. Manehna nyampeurkeun ka Isa arek ngarangkul. 48Saur Isa ka manehna, “Yudas, maneh nyerenkeun Putra Manusa teh ku ngarangkul?” 49Ari murid-murid aya kajadian kitu teh hohoak, pokna, “Jungjunan, kumaha urang sabetan bae ku pedang?” 50Nu saurang mah geus keplas manten nyabet bujangna Imam Agung, keuna kana ceulina nepi ka rampung. 51Tapi saur Isa, “Geus, cukup!” Daun ceuli nu rampung teh ku Anjeunna diterapkeun nepi ka jadi walagri deui. 52Saur-Na ka imam-imam kapala, kapala pangawal jeung ka para kokolot, “Na Kami teh rampog nepi ka dibawakeun pedang jeung pepentung? 53Ongkoh unggal poe Kami aya jeung maraneh di jero Bait Allah, naha henteu ditangkep di dinya bae? Heug, memang ieu teh kasempetan maraneh sarta hakna kawasa gelap tea.” 54Isa geus ditangkep, dibawa ti dinya, digiring ka bumi Imam Agung. Petrus nuturkeun ti kajauhan. 55Di tengah buruan bumi aya anu keur mirunan diparake siduru, Petrus milu siduru. 56Katenjoeun ku hiji gandek awewe, sanggeus neges-neges pok manehna ngomong, “Tah ieu ge baturna itu.” 57Ku Petrus dipungkir, “Lain, wawuh ge henteu ka dinya teh!” 58Teu lila aya deui anu ngomong, pokna, “Maneh ge sarombongan jeung itu!” Petrus mungkir deui, “Lain, lain!” 59Heuleut sajam, pok deui bae, aya nu ngomong, tandes pisan pokna, “Sidik ieu jelema teh baturna itu, urang Galilea keneh!” 60Tapi cek Petrus, “Lain, kuring mah teu nyaho-nyaho!” Harita keneh kadenge hayam kongkorongok. 61Isa ngareret ka Petrus. Ras Petrus inget kana kasauran Anjeunna: “Memeh hayam kongkorongok peuting ieu, maneh geus tilu kali mungkir, nyebut teu wawuh ka Kami.” 62Leos bae, manehna indit bari ceurik, awahing ku nalangsa. 63Ari Isa ku anu narahan teh diparoyok jeung disiksa. 64Raray-Na dirungkupan tuluy ditanya, “Sebut, saha ieu anu neunggeul?” 65Rea-rea deui omongan-omongan biadab anu ditujukeun ka Anjeunna. 66Sanggeus bray beurang, para kokolot bangsa Yahudi, imam-imam kapala, jeung ahli-ahli Kitab ngayakeun rundingan. Geus kitu, Isa ku aranjeunna dijagragkeun ka Mahkamah Agama. 67Cek aranjeunna, “Lamun enya maneh Al Masih, sebutkeun!” Waler Isa, “Disebutkeun oge aranjeun moal percaya. 68Kitu deui, lamun Kaula aya pertanyaan ku aranjeun moal diwalon. 69Mimiti ayeuna Putra Manusa teh geus jumeneng di tengeneun Allah Nu Mahakawasa.” 70Cek aranjeunna, ragem, “Jadi, maneh teh Anak Allah?” Waler-Na, “Tah, cek aranjeun keneh Kaula teh Putra Allah.” 71Cek aranjeunna, “Naon gunana deui saksi? Terang-terangan ku Manehna sorangan geus diaku.”
Copyright
Learn More

robotstxt: allowed

filter: keep


text:
Cukang Taneuh
Cukang Taneuh (Green Canyon) nyaéta salah sahiji obyék wisata nu tempatna aya di Désa Kertayasa, Kacamatan Cijulang, Kabupatén Pangandaran, Jawa Barat, Indonésia.
Asal kecap[édit | édit sumber]
Ngaran Cukang Taneuh nyaéta dumasar kana kaayaan éta patempatan, nu mana di luhureun léngkob jeung jungkrang Green Canyon aya cukang tina taneuh anu sok digunakeun ku warga/patani satempat pikeun ngaliwat rek ka kebon atawa huma maranéhna.
Kaayaan alam[édit | édit sumber]
Cukang Taneuh mangrupa aliran ti Walungan Cijulang nu muter, nembus kana guha nu pinuh ku kaéndahan, pesona stalagtit ogé stalagmit-na. Lian ti éta, daérah ieu ogé diaping ku dua pasir, nu kalolobaanana mangrupa batu katambah ku ririmbunan tutuwuhan sarwa héjo.
Cara ngajugjug[édit | édit sumber]
Jarak ti kota Ciamis ± sekitar 130 km atawa mun ti Pangandaran ± sakitar 31 km. Salian obyek wisata ieu, aya ogé objek wisata lainna, nyaéta Basisir Batukaras nu jarakna ngan saukur 2,5 km ti Green Canyon, sarta Lapangan Terbang Nusawiru, nu aya di Desa Cijulang. Kuloneun Green Canyonaya deui basisir Karang Tawulan sareng Keusik Luhur anu anggangna kirang langkung 15 km ti Kacamatan Cimerak, jalan anu nuju ka Tasikmalaya mapay sisi laut kidul.


text:
Dompét
Dompét nya éta wadah duit , jaman baheula dompét téh dijieun tina anyaman pandan atawa huaan lembut tina awi pikeun wadah bako jeung daun kawung nu sok dipésakan lemesna tampékan.[1]
Asal Usul Dompét[édit | édit sumber]
Mangpaat tina dompet nya éta ngamankeun duit sangkan rapih jeung teu amuradul.[2] Wangenan dompét numutkeun Encyclopedia Britannica mimitina tina istilah fiscus.[2] Istilah ieu dipaké ku bangsa Romawi pikeun wadah paranti ngumpulkeun duit kaisar.[2] Baheula mah duit téh dikumpulkeun dina karanjang jeung istilah béda dipakéna ku sabab geus aya juru simpen publik anu disebut aerarium.[2] Fiscus ieu téh ngumpulkeun duit ti propinsi-propinsi anu aya dina ka kuasaan kaisar Roma.[2] Dina masa Vespian aya istilah fiscus Alexandricus jeung fiscus Asiaticus pikeun némbongkeun dompét ti Afrika jeung ti Asia.[3] Ide dompét téh bisa jadi datangna ti indipidu unggal nagara atawa sabalikna, nu jelas mah dompét jadi wadah paranti nendeun duit pikeun kabutuhan sapopoé.[3] Ku sabab kitu dompét dirancang kalayan bentukna panjang sangkan lembaran nu dijero téh anger bentukna teu kusut, soéh jeung amburadul.[3] Tapi dompét bentuk panjang balukarna teu sakabéh eusina bisa asup.[3] Satuluyna rancangan dompét nya éta bentukna ngalipet.[3]
Cara Milih Dompét[édit | édit sumber]
Pastikeun dompét téh saluyu jeung ukuran jeung pungsina.[4] Pastikeun ukurana saluyu jeung kantong sangkan teu pagedrug, pilih pésak-pésak dompetna naha cukup jeung kabutuhan saperti ATM, KTM, jrrd.[4] Ditilik tina bahanna pilih anu kualitasna alus jeung lembut, misalna bahan kulit atawa lawon.[4] Desain, kudu disaluyukeun jeung modél dompét anu anyar jeung saluyu jeung umur.[4] Ayeuna mah geus nyampak dompét anu modélna rupa-rupa boh awéwé boh lalaki.[4]
Cara Ngarawat Dompét[édit | édit sumber]
Kualitas dompét teu ngajamin dompét éta awét ku sabab anu matak awét nya éta cara maké jeung ngarawatna saperti dompét kudu jauh tina cai ku sabab cai ngabalukarkeun kulit dompét jadi moloplokan.[5] Kadua, singkahan nendeun dompét di saku tukang lantaran bakal ngarusak presisi tina dompét, jeung henteu alus pikeun tulang tukang jeung ngarusak kaputan dompét. [5]
catetan[édit | édit sumber]
- ↑ Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c d e Sejarah Dompet(Dicutat tanggal 13 November 2011)
- ↑ a b c d e Asal Usul Dompet(Dicutat tanggal 13 November 2011)
- ↑ a b c d e Tips Memilih Dompet Berkualitas (Dicutat tanggal 13 November 2011)
- ↑ a b Bagaimana Cara Merawat Dompet?(Dicutat tanggal 13 November 2011)


text:
Paparikan téh mangrupa salah sahiji wangun Sisindiran (ti sagédéngeun Rarakitan jeung Wawangsalan). Paparikan asalna tina kecap “parik” atawa “parek” anu hartina “deukeut” atawa “caket”. Pangna disebut kitu, lantaran dina Paparikan téh aya sora anu padeukeut nyatana antara sora dina cangkang jeung dina eusi.
Ditilik tina wangunna, sapada (sagunduk) Paparikan téh diwangun ku opat padalisan (jajaran). Unggal padalisan diwangun ku dalapan engang (suku kata/vokal). Padalisan kahiji jeung kadua mangrupa cangkang (sampiran), sedengkeun padalisan katilu jeung kaopat mangrupa eusi (isi). Antara cangkang jeung eusi téh teu aya hubungan(harti) nanaon, iwal ku padeukeutna sora téa (murwakanti).
Lianti miwatek Piwuruk, Paparikan ogé aya anu watekna “silihasih” atawa “birahi”,“sésébréd” atawa “banyol” (heureuy), jeung aya deui anu “cawokah” malah“jorang”, sarta aya ogé anu watekna “resmi” atawa “dines” nyaéta anu ilahar dipake pikeun bubuka jeung panutup (pangpangna dina pagelaran jeung dina biantara-biantara).
Conto Paparikan …
Baju kutud heureut pola
dikelin teu dijalujur
Mun teu cucud ti sakola
arisin balik ka lembur
Barangbang dahan kalapa
malang dina jalan suni
Sanajan nu indung bapa
omat ulah wani-wani
Hayam jago eukeur béla
dipeuncitna ku ki santri
Kudu getol ka sakola
sangkan beunghar ku pangarti
Jiga naon lauk enun
matak jadi kahéranan
Mun manéh cucud jeung junun
insya Alloh tinekanan
Kanikir siki kanikir
cangkudu beunang panimu
Kapikir beuki kapikir
hirup kudu loba élmu
Sumber : Kalangsunda.net
Filed under: Uncategorized


text:
Léngkéng
Buah léngkéng mangrupa buah antioksidan. [rujukan?] Zat giji anu aya di jero buah léngkéng nya éta protéin, karbohidrat, serat kasar, vitamin C jeung mineral saperti kalsium, fosfor jeung zat besi. [rujukan?] Sajaba ti éta, buah léngkéng ogé ngandung sanyawa polifenol, nya éta corilagin, gallic acid jeung ellagic acid. [rujukan?] sakabéh sanyawa éta ngandung antioksidan, miboga mangpaat sangkan nyegah radikal bebas, ku kituna bisa ngurangan oksidasi di jero awak. [rujukan?]
Daptar eusi
Mangpaat Léngkéng[édit | édit sumber]
Manfaat buah léngkéng leuwih loba dikandung tina sikina dibandingkeun jeung daging buahna. [rujukan?] sikina bisa dipaké pikeun ngabodasan kulit, ku lantaran ngandung zat anu bisa nyegah aktivitas gawé enzim tyrosinase. [rujukan?] Enzim ieu miboga fungsi pikeun ngarobah melamin, atawa nu sok biasa disebut pigmén kulit. [rujukan?]
Jenis Léngkéng[édit | édit sumber]
Sabenerna aya opat jenis léngkéng anu cocog dipelak di dataran rendah nya éta léngkéng Pingpong, léngkéng Diamond River, léngkéng Kristalin jeung léngkéng Itoh. [1] Léngkéng Diamond river mangrupa léngkéng anu asalna ti Cina sedengkeun léngkéng Kristalin jeung léngkéng Itoh ti Thailand. [1]
Léngkéng Pingpong[édit | édit sumber]
Dina awalna, nalika taun 1996 siki léngkéng Pingpong mimiti dipelak di Prambanan.[1] Bibit ieu meunang ti tangkal indukna anu dipelak di Semarang anu asalna ti Vietnam. [1] Harga bibit léngkéng pingpong macem-macem gumantung kana ukuranana, contona ukuran 15 cm nepi ka 20 cm hargana 20 rébu. [1]
Cara Ngarawat Léngkéng Pingpong[édit | édit sumber]
Pikeun ngarojong hasil anu maksimal dina budi daya léngkéng Pingpong ieu aya sawatara léngkah perawatan anu kudu dipigawé, diantarana: [1]
- Nyiapkeun liang saméméh léngkéng pingpong dipelak. [1] Pikeun bibit anu gedé ukuran liangna nya éta 0.75m x 0.75m x 0.75m sedengkeun pikeun bibit leutik ukuran 0.5mx0.5mx0.5m. [1]
- Jarak idéal antar pepelakan di kebon antara 5 nepi ka 6 méter. [1]
- Média pepelakan nya éta Pupuk Kandang jeung taneuh 1:2 tuluy ingkeun dina liang salila tujuh poé saméméh bibit di pelak. [1]
- Lamun jangkungna geus nepi ka 1.5 méter kudu rajin dipotong.[1], ku lantaran pikeun nambahan ranting ku kituna léngkéng pingpong bisa tambah loba. [1]
- Kudu méré pupuk tilu kali dina sataun. [1]
- Lamun dipelak dina pot, babandinganana kudu 2:1:1 (taneuh: pupuk kandang: sekam). [1]
- Sangkan tangkalna alus, kudu disiram sacara teratur. [1]


text:
sora guludug nyentug ka jajantung matak jauh panineungan....
Lieuk gunung lieuk lamping , jauh ka sintung kalapa
Lieuk deungeun lieuk lain jauh ka indung kabapa
emmm....Gusti ieu alam nyimpen kasedih,ngilu lara balangsak,nalangsa lir hate kuring
ayeuna.....
enya saestuna pati nu teu pasti iraha rek diala?umur nu teu ka kujur iraha rek dibawa kabur?
mung Gusti nu terang tina sagala rusiah alam jeung mahluk nu nyicinganana
harita ge basa kuring keur tunggara menang iber yen aya hiji rencang sakola nu dikantun Ibuna (H.Lili Wahyudi.S.Ag) pupusna basa marema pisan ,sing sabarnya Lili ,.........nasib urang sami dikantunkeun teh pas keur mapag poe hade,wanci suci nu biasana mah pinuh kukagumbiraan pisan .bedana mung 3 dinten jeung pun bapa.
Pun Bapa " Muhamad Yusup" pupus 16 sept 2009
Ibuna Lili " Siti Tarwah" pupus 19 sept 2009
menang beja teh ti Tina Septina Garniantin liwat sms wawar pikasediheun teh yen Lili kenging musibah.panginten teh ari pameget mah moal sedih kingkin jiga kuring tapi ari ditalungtik mah geuning sami anjeuna ge sedih tur nalangsa. memang ari rasa mah ayana dijero ati nu pangjerona katingalna mah biasa bae nanging di atina mah jumerit pinuh ku kasedih,kapeurih.
kuring surti basa ningal soca anjeun Lili pinuh kukasedih tapi anjeun teu ningalikeun kabatur
harita wiwi,tina,tuti,tatang,lala datang ka bumi anjeun teh supaya anjeun sumanget tur tabah.
mudah-mudahan Aranjeuna nu ngantunkeun urang sing ditampi Iman Islamna ditempatkeun dina tempat nu layak mungguh Alloh...amien....
Lili ...kasedih anjeun jeung kuring ulah teuing kajongjonan, dipahing lain ku agama ge anggur mah hayu urang daro'akeun nu tos ngantunkeun teh , jeung deui geura soson-soson urang nengan pibekeleun maot. mugia urang sadaya sing tarabah dina enggoning mayunan sagala cocoba.
Nu keur samagaha pipikiran ,tur nalangsa rarasaan....
Syarah Yusup
Kanggo Lili .........
hayu geura imut deui tong ngalimba waenya!!
tuh tingal barudak nu perlu papatah jeung apingan urang
salam kasadayana kaluarga


text:
Naon ari basa téh?, pikeun ngajawab éta panalék, urang bisa ningal heula basa tina dua jihat, nya éta jihat ‘wangun’ jeung jihat ‘eusi’. Nilik kana wangunna, adegan lahirna (surface structure), basa téh mangrupa wujudiah sora kayaning foném, morfém, kecap, frasa, klausa, kalimah, jeung wacana nu diwangun ku alat ucap manusa mangrupa parole, sipatna hétérogén tur rélatip gancang robah.
Ari eusina, adegan batinna (deep structure), basa téh mangrupa komponén anu diwangun ku aturan kayaning aturan fonologi, morfologi, sintaksis, jeung semantik. Diwangun ku pikiran manusa mangrupa langue, sipatna homogén tur rélatip angger.
Jadi demi kana définisina nu dimaksud ‘Basa’ téh nya éta sistem lambang sora omongan anu dihasilkeun ku alat ucap manusa kalawan sistematis tur konvénsional antaranggota masarakatna pikeun tujuan komunikasi. (Sudaryat, 1991:1)


text:
Si Unyil
Si Unyil nyaéta tokoh karakter bonéka budak ciptaan Drs. Suyadi (tokoh Pa Radén).[1] Mimiti ngajumantara tanggal 5 April 1981, di Télévisi Républik Indonésia (TVRI) unggal poé minggu jam 8 isuk-isuk kalawan total épisode 603.[2] Si Unyil hadir di layar télévisi dina mangsa salila 12 taun (1981-1993).[2] Prédikatna minangka maskot dalapan puluhan pantes dicangking ku ieu tokoh bonéka nu maké kopéah jeung pipina gembil téh. Unyil diproduksi ku PPFN – Pusat Produksi Film Negara di jaman Orde Baru.[2]
Salila 20 taun, tokoh Si Unyil jadi salah sahiji figur anu ngawakilan ikon Indonésia.[2] Tapi alatan hal-hal nu tangtu kayaning munculna stasiun-stasiun télévisi swasta nyababkeun Si Unyil teu disiarkeun deui.[2] Ikon budaya Indonésia nyaéta salah sahiji figus anu bisa ngawakilan sakumna masarakat Indonésia dina rupa-rupa aspék kahirupan. Carita Si Unyil geus nyirorot pisan, ku sabab ayana kamekaran téhnologi jeung informasi mangsa kiwari.[2]
Sabada beuki réana stasiun TV di Indonésia, Si Unyil beuki nyirorot salila 20 taun katompérnakeun nepika kiwari alatan beuki réana film-film deungeun kalawan carita anu rupa-rupa.[2]
Daptar eusi
Figur Si Unyil[édit | édit sumber]
Si Unyil geus jadi salah sahiji bagian anu teu bisa dipisahkeun tina budaya populér di Indonésia alatan midanda ciri has anu béda jeung tokoh-tokoh budak séjénna.[2]
Bapa jeung indungna Si Unyil nyaéta tipikal kolot Jawa. Karesep Pa Unyil (Pa Sirod) téh nyaéta ngingu perkutut, sawatara Bu Unyil (Bu Maimunah) teu weléh sibuk ku nyiru.[3]
Unyil ogé sok minton kalawan musikal. Unyil sabalad-balad boga band au ngaranna Band Dekil.[3] Unggal ngarayakeun pangéling-ngéling 17 Agustus atawa Sumpah Pemuda, band Dekil mindeng tampil di hareupeun Pa Lurah, Ibu Guru, jeung gegedén-gegedén désa lianna.[3] Lagu hit Aku Anak Sehat ogé dalah suksés alatan Unyil saparakanca.[3] Nalika IPTN hasil nyieun pesawat sorangan (CN235)[4] jeung dingaranan Tetuko (ngaran leutik Gatot Kaca)[5] ku Présidén Suharto, mangka band Dekil resmi diganti ngarana jadi Band Tetuko.[3]
Band Dekil[édit | édit sumber]
vocalist: Melani,
drum :Endut,
gitar: Unyil dan Usro
keyboard : Ucrit
Éksprési bonéka tokoh-tokoh dina Si Unyil umumna mah basajan.[3] Sahenteuna aya lima éksprési, nu hartina aya lima pasemon bonéka nyaéta normal (biasa), ngambek (kalawan halis nu ampir ngahiji), ceurik, seuri, jeung éksprési sangeus paséa (buuk awut-awutan kalawan aya warna biru dina sakubeng panon alatan urut buenang kateunggeul).[3]
Séting Latar[édit | édit sumber]
Latar panggung Bonéka Si Unyil nyaéta di hiji désa manaboa nu ngaranna Désa Suka Maju.[3] Éta désa téh héjo ngémploh ku tatangkalan, malah mah boga leuweung lindung sagala.[3] Désa Suka Maju téh nyaéta hiji proyék désa idéal, désa percontohan pamaréntah minangka sponsor utama Si Unyil.[3]
Dipupuhuan ku Pa Lurah (maké kaca mata, kumisna ipis, jeung boga rupa gado anu nyungcung pisan), désa Suka Maju ogé mintonkeun wawasan Bhinéka Tunggal Ika.[3] Aya Pa Radén anu Jawa féodal, Bu Bariah anu Maduro-Suroboyo, Bang Togar ti Médan, Meilani jeung kulawargana anu Tionghoa.[3] Ku lengkep-lengkepna désa Suka Maju, béncong nu sok ngamén jeung nu gélo ogé diondang asup ka ieu désa.[3]
Unyil mémang dimaksudkeun minangka program pangatikan (sakaligus hiburan) pikeun barudak sangkan jaga jadi warga nagara anu alus.[3] Dina épisode-épisode awal, Si Unyil tampil matak pikaboseneun sabab karakter nu aya masih kénéh lempeng bersih.[3] Kakara dina épisode-épisode satuluyna tokoh Pa Radén (ngaran lengkepna, Radén Mas Singomenggolo Jalmowono) anu medit-féodal-témpraméntal, Pa Ogah, Pa Abléh, (duanana pangangguran sakaligus pangedulan kabina-bina) dihadirkeun.[3] Tuluy ngaruntut karakter Béhom (palaku kriminal sajati, botak jeung matak pikasieuneun kalawan halisna ngahiji melengkung ka luhur), Bibi Céréwéd, Bu Bariah, Engkong, jeung sababaraha karakter numpang liwat (misalna Joni alias Jontor, alo Bibi Céréwéd ti Jakarta, anu teu weléh maké kaca panon hideung jeung walkman dina ceulina).[3]
Dina bagian barudak anu jadi fokus ieu sérial téh, salian ti Si Unyil anu jadi tokoh utama, rupa-rupa karakter kuat ogé milu hadir.[3] Aya Ucrit, Usro anu borangan tapi lamun gelut teu pernah mundur.[3] Duanana aya dina géng anu sarua jeung Si Unyil.[3] Dina géng nu séjénna, nyaéta géng anu teu weléh paséa jeung géng Si Unyil, aya Endut, Cuplis, jeung Pésék (alias Kendar).[3] Di bagian barudak awéwé, aya trio Tinah-Siti-Meylani nu jadi panglengkep.[3] Dina sababaraha épisode sempet ogé muncul karakter Tini, alona Pa Radén, nu mindeng jadi korban féodalisme mamangna.[3] Mamangna alias Pa Radén maksakeun pikeun nyebut tini ku ngaran Tineke (ngaran anu semu-semu ngawalanda), sawatara jalmana mah leuwih resep disebut Tini baé.[3]
Misi, Jargon jeung Hit[édit | édit sumber]
Minangka produk nagara Si Unyil teu leupas tina rupa-rupa misi.[3] Alatan kuatna misi pamaréntah, matak sababaraha épisodena ogé maké ngaran program pamaréntah minangka judulna.[3] ABRI Masuk Désa, Operasi Bersih, Buta Aksara, Hardiknas, Cinta Lingkungan, Buta Senja nyaéta sababaraha judul di antara program pamaréntah anu diséréd asup kana serial Si Unyil jeung jadi judul épisode.[3]
Alatan éta hal ogé, rupa-rupa jargon upamana Aku Anak Sehat, Gotong Royong, Kerja Bakti ,Toleransi jeung Tenggang Rasa jadi jargon anu mindeng dipaké dina pagunemanana.[3]
Rumpaka lagu Aku Anak Sehat:
- Aku anak sehat, tubuhku kuat,
- karena ibuku rajin dan cermat.
- Semasa aku bayi, selalu diberi ASI,
- makanan begizi dan imunisasi.
- Berat badanku ditimbang slalu.
- Posyandu menunggu setiap waktu.
- Bila aku diare, ibu telah waspada,
- pertolongan oralit telah siap sedia[6]
Sanajan kerep pisan diwuwuhan ku misi, dina réa épisode Si Unyil tetep tampil méncrang, matak pikaseurieun, ngabumi, beunghar ku karakter nu ahirna jadi hit nasional. Rupa-rupa istilah anu jadi jargon tayangan carita bonéka Si Unyil di antarana:[3]
Musik : Cis Kacang Buncis Nyéngclé. . . . Pembukaan film Si Unyil
- Si Unyil :[3]
- mari kita kémon!
- en de nehen ... en de teken ... bota cae ... cale cale .... rang tang ting ting ... wek wek wek wek ... kokkok kokok ... petok petok ... (lamun keur ngaheureuykeun basa Walanda Pa Raden)
- Sampai disini dulu teman temaan, MERDEKA!!
- Engkong:[3]
- hayaaa...!!
- "Hayyaaa Wung-wung, lagi-lagi luwi, lagi-lagi luwi, hayyaaa".
- Balad-balad Si Unyil:[3]
- hompimpah... unyil kuciiiiinngg!!!
- Pa Ogah:[3]
- cepé duluu dong,.. hajar Bléh!
- Bu Bariah:[3]
- jak..e..rujakkkk...
- jak..e..petisss...
- yang sepincuk harganya cuma seratus
- Pa Abléh:[3]
- mémblé
- Pa Abléh jeung Pa Ogah:[3]
- ngantor di poskamling, proyék.
- es dung dung ... es dung dung ... es dung dung .... es dung dung .... (laguna Pa Ogah lamun rek papanggih jeung Pa Ableh atawa keur jalan-jalan)
- Pa Radén:[3]
- Cai kendi (susuguh pikeun barudak anu namu ka imahna Pa Radén, alatan Pa Radén anu pohara meditna),
- éncok kumat (jurus nyingkah lamun rék kerja bakti),
- sol do iwak kebo
- re mi fa sol iwak tongkol
- mi ré miré gulé karé enak déwé
- Nu Gélo:[3]
- dhi mmannaa annakkuuuh!!??...dhi mamaannaa estrikuuhh!!?(sabari nyenyepeng daun gedang)
Husus pikeun Pa Ogah, Pa Radén jeung Bu Bariah, sok komo maranéhna tuluy hirup dina wujud manusa asli, ngarambah dina acara panggung hiburan barudak, jeung ahirna jadi tokoh panghibur sakaligus palawak.[3] Sawatara Si Unyil sorangan teu bisa meunang kasuksésan anu sarua jeung kompatriot-kompatriotna.[3]
Unyil raket pisan kana kahirupan sapopoé, malah sok aya nu nepika ditelah maké sesebutan karakter dina carita Si Unyil. Misalna baé:[3]
- nu botak kudu pasrah disebut minangka Si Cuplis, atawa Pa Ogah [3]
- anu épés méér ditelah Si Kinoi (dulur Si Unyil),[3]
- jalma sawawa anu kumisna kandel ditelah Pa Radén,[3]
- awéwé anu ékstra bawél sok ditelah Bibi Céréwéd.[3]
- awéwé anu gendut sok disebut Bu Bariah[3]
- anu biwirna rada jeding pasti ditelah Abléh [3]
- budak ogoan pasti ditelah Si Kinoy [3]
- budak dugul pikarunyaeun tapi pikasebeleun ditelah Si Cuplis.[3]
Dongéng jeung Agama[édit | édit sumber]
Tapi Si Unyil teu ngan saukur nyaritakeun ngeunaan kahirupan nyata di désa Suka Maju anu sakapeung pohara pinuhna ku jargon jeung pesen pamaréntah.[3] Dina sababaraha épisode panggung bonéka Si Unyil ngadadak robah jadi latar carita-carita dongéng anu akrab jeung barudak.[3] Kacatet diatarana dongéng Atu Belah, Ayu Berubah Rupa, Timun Mas, Uti jeung Raksasa, jeung sajabana.[3] Dina épisode-épisode ieu pisan karakter-karakter anyar (bonéka anyar) dimunculkeun, jeung carita Si Unyil teu ngan saukur lumangsung ti sakola, imah jeung pos kamling.[3]
Nalika poé agung, Unyil ogé ngusung carita-carita kaagamaan dina wangun dongéng.[3] Carita hijrahna Nabi Muhammad kungsi direkam dina épisode nu judulna ''Hijrah''.[3] Ogé nalika natal, dina hiji carita alkitab, kota Betlehem diusahakeun pikeun dihadirkeun dina wangun panggung bonéka lengkep jeung lalaki Semit nu maké kafiyéh jeung tumpak onta.[3]
Ngeunaan warna-warni umat pangagem agama ogé pohara ditonjolkeunna dina ieu sérial bonéka Si Unyil téh.[3] Unyil anu muslim teu asa-asa ngucapkeun pangwilujeng natal ka Ucrit anu katolik jeung Méylani anu protéstan.[3] Kitu ogé sabalikna, kumaha Méylani jeung Ucrit ilubiung ngingetkeun kawajiban puasa pikeun karakter anu kabeneran muslim saupama kabeneran bulan ramadhan datang.[3] Unggal momen kaagamaan (ramadhan, idul fitri jeung idul adha, natal), Si Unyil baris ngusung téma anu sarupa, kalawan harmoni toléransi jeung ténggang rasa anu leket.[3]
Wawakil Figur Budaya Indonesia[édit | édit sumber]
Si Unyil mibanda sifat anu pohara hadéna jeung pohara sopan ka saha baé.[2] Iwal ti éta, Unyil teu weléh soméah ka balaréa.[2] Éta sifat Si Unyil téh ngawakilan budaya masarakat Indonésia pisan anu mibanda sifat saperti kitu nu memang kawentar soméah jeung sopan ka jalma lian.[2]
Si Unyil dina kamekaran jaman Indonésia bisa disebut minangka sajarah dina dinya hiburan Indonésia kalawan boga jasa anu penting dina kamajuan hiburan jeung pangatikan di Indonésia.[2]
Si Unyil minangka tokoh hiburan jeung atikan di Indonésia pohara dipicinta ku masarakat Indonésia dina mangsana.[2] Sanajan geus vakum salila 20 taun lilana dina dunya hiburan, tapi ngaranna tetep jadi tokoh hiburan anu bisa malikkeun citra budaya bangsa Indonésia dina dunya hiburan anu kiwari réa dipinuhan ku tokoh-tokoh idola barudak deungeun.[2]
Dina tayangan film, Si Unyil katingal pikaresepeun.[2] Dina caritana mibanda unsur-unsur pangatikan anu ngajak panongton pikeun milampah kahadéan jeung silih asih ka sakumna mahluk ciptaan Nu Maha Kawasa.[2] Pohara pentingna pangatikan pikeun masarakat Indonésia, sangkan ngajadikeun ieu nagara beuki maju nu teu teu éléh ku nagri deugeun.[2]
Masarakat Indonésia ogé réa pisan meunang pangatikan tina carita Si Unyil ku cara nyonto atawa mireng kekecapan Si Unyil saparakanca dina carita si Unyil kalawan daria.[2]
Sumber[édit | édit sumber]
- ↑ (id)Sekilah Suyadi (diakses 26 Oktober 2011)
- ↑ a b c d e f g h i j k l m n o p q r (id) Pentingnya Keteladanan (diakses tanggal 26 Oktober 2011)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av aw ax ay az ba bb bc bd be bf bg bh (id)Hompimpah, Unyil Kucing!! (diakses tanggal 25 Oktober 2011)
- ↑ (en)CN-235 Tetuko (diakses tanggal 27 Iktober 2011)
- ↑ (id) Jabang Tetuko Pergelaran Wayang Modern (diakses tanggal 27 Oktober 2011)
- ↑ (id)Aku Anak Sehat (diakses tanggal 27 Oktober 2011)


text:
Méméh nepi ka tempat nu dianggap suni ku sakadang anjing, manéhna kudu ngaliwatan susukan. Teu hésé ari taeuna mah da aya sasak awi pikeun meuntasna mah. Nya sajeroning ngégél daging téh éta anjing maksakeun ngaliwat kana sasak awi téa. Demi éta susukan, caina téh aya ku hérang, bubuhan cinyusu datang ti gunung hérang téh lain bobodoan da cai susukan téh ngagenyas bisa dipaké ngeunteung.
Ku hérang-hérangna cai, barang srog anjing kana sasak téa, katempo kalangkang manéhna di jero cai. Ari panyana anjing nu aya di jero cai téh anjing séjén, mangkaning sarua mamawa daging sagedé-gedé.
“Lakadalah, aya ku gedé milik ieu aing, ieu aing geus boga daging sakeureut, hég ayeuna deuih nimu ti batur kuring nu saru gedéna, ah moal asa-asa éta daging téh rék direbut ku kuring, mun beunang pan kuring jadi boga dua keureut, sakitu gedéena moal burung wareg,” ceuk pamikir anjing. Réngsé mikir terus wé anjing téh ngaherengan. Manéhna taki-taki rék ngalawan musuhna nu keur ngagégél daging.
Barang geus karuhan musuhna teu pati galak, malah sari-sari ngaléléwéan, teu antaparah ngan gabrug wé anjing nu dihandapeun manéhna téh dirontok maksudna mah rék ngarebut dagingna. Barang brus anjing tigebrus ka susukan, les baé musuhna mah leungit. Ku sabab dipaké ngahereng jeung calawak rék ngégél musuhna, daging nu digégél téh murag ngaléong kabawa palid. Ari manéhna kusah-koséh kabawa cai tarik, puguh waé kacida ripuhna. Ampir-ampiran kabawa palid, ongkoh ingetanana kana daging nu dibawa ku musuhna. Ku maksakeun mah hadéna anjing téh salamet tepi ka darat, ngan orokaya nyeri haténa teu katulungan. Daging nu digégél murag kabawa palid. Daging nu rék direbut ti musuhna teuing ka mendi da ukur kalangkang sorangan.
Sajongjongan mah anjing téh ngahuleung, gawé na melong ka cai urut manéhna tigebrus, handeueuleun meureun. Dina pikirna, enya ahirna jadi teu kahakan éta daging téh, kalah jadi cilaka. Geus kitu mah manéhna noyod rék néangan deui hakaneun.** (didongéngkeun deui ku: Adika Naradipa Fadlurahman/Galura)


text:
1Ari Isa mah, angkat ka Gunung Jetun. 2Isukna, isuk-isuk pisan, Isa geus aya deui di Bait Allah. Sanggeus jelema-jelema daratang; gek, Isa calik terus ngawulang. 3Sabot keur ngawulang, jol ahli-ahli Kitab jeung urang-urang Parisi; maranehna teh, nungtun hiji awewe anu kapergok keur jinah. 4Eta awewe teh disina nangtung di tengah-tengah pasamoan; tuluy maranehna nuduhkeun ka Isa, salaurna, “Rabi, ieu awewe teh jinah, kapergok pisan. 5Hukuman ka awewe anu kitu mah, saur Musa dina Kitab Toret teh, nya eta kudu dibaledogan ku batu nepi ka paeh. Kumaha ayeuna pamendak Anjeun?” 6Nyararu'al kitu soteh, saenyana mah ngadoja pikeun mancing kalepatana-Na. Tapi Isa anggur dongko, bari curat-coret dina taneuh. 7Tapi nu ngadaroja teh, maksa marenta dijawab. Neut, Isa cengkat ngadeg bari nyarios ka maranehna, “Ari araya onaman ti aranjeun anu teu boga dosa, pek bae geura ngamimitian maledog ka ieu awewe!” 8Geus nyarios kitu, Anjeunna dongko deui neraskeun curat-coretna, — kawas saacanna — dina taneuh tea. 9Dijawab kitu, nu ngadaroja teh tingkolesed saurang-saurang, nu pangkolotna tiheula, nepi ngan ukur kari Anjeunna jeung awewe tea. 10Tuluy Isa cengkat; pok Anjeunna ngadawuh, “Ka marana nu ngadarakwa nyai teh? Euweuh saurang-urang acan anu wani ngahukum?” 11Wangsulna, “Sumuhun teu aya, nun Jungjunan.” Saur Isa, “Kami oge moal. Jung geura mulang! Tapi ti semet ayeuna, omat, ulah deui-deui ngalampahkeun dosa.” 12Geus kitu Isa neruskeun ngawulangna, saur-Na, “Kami teh nu jadi caangna dunya. Anu anut ka Kami moal tinemu jeung poek, malah tangtu hirup di alam caang.” 13Ditempas ku urang Parisi, “Anjeun mere katerangan tina hal diri Anjeun sorangan. Bohong, eta katerangan teh!” 14Waler Isa, “Najan jadi saksi pikeun diri sorangan oge, tapi katerangan Kami teh sah. Sabab Kami mah, terang pisan, ti mana nya asal jeung ka mana nya kudu mulang. Aranjeun mah teu terang Kami, asal ti mana atawa kudu ka mana bakal mulang teh. 15Aranjeun mah, ngahakiman teh, nurutkeun patokan manusa. Ari Kami mah, ka saha bae oge, moal rek ngahakiman. 16Tapi lamun Kami ngahakiman, hukuman Kami teh tangtu adil. Sabab Kami henteu sorangan, tapi disarengan ku Anu ngutus ka Kami. 17Dina Kitab Toret aranjeun, aya bagian anu netelakeun yen katerangan ti dua saksi teh sah. 18Memang, Kami teh geus jadi saksi pikeun diri Kami sorangan; tapi aya deui saksi sejenna, nya eta Rama anu ngutus ka Kami tea.” 19Cek urang Parisi, “Mana atuh buktina, anu cek Anjeun Rama teh?” Waler-Na, “Tetela, yen aranjeun teh henteu wawuh ka Anjeunna. Atuh, ka Kami oge moal wawuh! Padahal, mun aranjeun wawuh ka Kami, ka Rama oge moal tepi ka teu wawuh.” 20Kitu waleran Isa dina keur ngawulang deukeut peti derma di jero Bait Allah. Tapi henteu aya, saurang oge, anu wani nangkep ka Anjeunna, ku sabab tacan waktuna tea. 21Isa nyarios deui ka aranjeunna, “Kami teh kudu mulang, sarta tangtu ku aranjeun bakal ditareangan. Tapi aranjeun mah, moal bisa daratang ka tempat anu dijugjug ku Kami teh. Sabab aranjeun mah, bakal maraot ku lantaran dosa aranjeun sorangan.” 22Urang Yahudi tinggerendeng, “Sugan rek maehan maneh, da cek Manehna bieu pamohalan urang bisa daratang ka tempat anu rek dijugjug-Na.” 23Isa nyarios deui, “Aranjeun teh ti ieu dunya, Kami mah lain. Aranjeun warga ieu dunya, Kami mah lain. 24Ku sabab eta, tadi ku Kami geus disebutkeun yen aranjeun bakal maraot ku dosa aranjeun. Hartina, upama aranjeun henteu percaya yen enya ieu teh Kami, aranjeun tangtu bakal maraot ku lantaran dosa aranjeun sorangan.” 25Cek urang Yahudi, “Na saha kitu Anjeun teh?” Waler Isa, “Ana kitu mah, atuh naon gunana Kami cacarita ka aranjeun teh? 26Kalakuan aranjeun teh loba pisan salahna anu manjing kana hukuman. Sabalikna, Mantenna, — anu ngutus Kami tea mah — sipat saestu. Ari anu dicaturkeun ku Kami, eta teh asal ti Mantenna.” 27Tapi ku aranjeunna henteu kahalartieun yen Anjeunna teh keur nerangkeun hal Allah, Rama. 28Ku sabab eta, Isa nyambung deui, “Di mana Putra Manusa geus dipentang di tempat nu luhur, nya kakara aranjeun terang yen Kami teh utusana-Na; nya kakara tembong benerna, yen saucap-ucap Kami teh ngan numutkeun piwuruk nu jadi Rama bae, lain ucapan sorangan. 29Ku kituna, Kami teh salawasna oge tara nyorangan; tapi salawasna, Kami disarengan ku Anu ngutus tea lantaran salalawasna, Kami teh migawe anu sapuk jeung pangersa-Na.” 30Kasaurana-Na anu kitu teh, ngalantarankeun loba anu percaya ka Anjeunna. 31Geus kitu, Anjeunna nyarios ka urang Yahudi anu geus palercaya tea, saur-Na, “Upama aranjeun tetep nyekel kana hal anu dicaturkeun ku Kami, aranjeun teh enya-enya jadi murid-murid Kami; 32lian ti eta, aranjeun ge baris terang kana kayaktian, anu baris ngamerdikakeun aranjeun.” 33Jawab maranehna, “Kaula teh, sarerea oge, turunan Ibrahim. Saumur-umur tacan kungsi ngawula ka saha bae oge. Naha wet disebutkeun baris dimerdikakeun?” 34Waler Isa, “Sing percaya, yen saha-saha anu migawe dosa, eta teh ngawula kana dosa. 35Ari nu jadi kawula tea, kapan moal tetep bisa jadi anggota pangeusi imah, teu cara anu jadi anak. 36Jadi, upama aranjeun geus dimerdikakeun ku Sang Putra tea, kakara aranjeun teh enya merdika.” 37“Kami oge nyaho, yen aranjeun teh turunan Ibrahim, tapi keukeuh boga niat hayang maehan ka Kami pedah ijid kana pangajaran Kami. 38Anu diterangkeun ku Kami teh, nya eta anu ku Kami katenjo di Ama; sakumaha aranjeun bae, kapan aranjeun ge migawe papatah anu jadi bapa.” 39Cek maranehna, “Bapa kaula teh Ibrahim!” Waler Isa, “Lamun enya aranjeun anak-anak Ibrahim, atuh geus sawajibna nulad kana tapak lacakna. 40Tapi buktina, anggur niat maehan ka Kami; pedah Kami nyaritakeun kasayaktian anu geus kareungeu ti kersa Allah. Padahal Ibrahim mah henteu kitu. 41Jadi anu dilalampahkeun ku aranjeun teh tetela pagawean bapa aranjeun sorangan.” Tembal maranehna, “Kaula mah, lain anak anu teu puguh bapa sabab Allah nu jadi Rama kaula teh!” 42Saur Isa, “Upama enya Rama aranjeun teh Allah, meureun nyaraah ka Kami; da Kami teh medal ti Anjeunna, lain datang niat sorangan, tapi ngemban piutus-Na. 43Naon sababna atuh aranjeun make teu ngahalarti kana omongan Kami? Sabab aranjeun arembung ngadenge kana piwuruk Kami. 44Iblis, bapa aranjeun mah! Anu dipigawe ku aranjeun oge estu kahayang eta bapa aranjeun tea. Tibaheulana oge memang Iblis teh tukang maehan, cadu kana bener, da musuh ka nu bener teh. Jeung memang perbawa watekna, tukang bohong, guru wadul, sarta rajana tukang merdaya. 45Ari Kami, anu nyaritakeun kasayaktian ku aranjeun henteu dipalercaya! 46Cik saha ti aranjeun anu bisa ngabuktikeun yen Kami kungsi nyieun dosa? Sakur nu diomongkeun ku Kami teh, kabeh, anu sayaktina; naon sababna ku aranjeun henteu dipercaya? 47Anu medalna ti Allah mah, tangtu nurut kana sagala timbalana-Na. Ku sabab nyata aranjeun teu nurut, atuh tetela aranjeun teh lain medal ti Allah.” 48Cek urang Yahudi teh, “Atuh bener ari kitu mah, Anjeun teh jelema nu teu waras pipikiran, urang Samaria tea!” 49Waler-Na, “Kami lain jelema teu waras! Kami teh hormat ka nu jadi Rama, tapi ku maraneh dihina-hina. 50Tapi lain kahormatan keur diri sorangan, nu ku Kami diteangan teh; da eta mah geus aya nu mangusahakeun, nya eta Anu baris jadi Hakim nu sajati. 51Sing percaya kana omongan Kami, yen sing saha anu percaya ka Kami salilana oge moal keuna ku pati.” 52Tarembalna, “Bener, tetela Anjeun teh henteu waras pipikiran. Geus bukti kapan, Ibrahim pupus, nabi-nabi geus teu araya di kieuna; ari cek Anjeun, saha-saha anu percaya kana omongan Anjeun moal keuna ku pati! 53Naha Anjeun teh leuwih punjul ti batan suwargina Ibrahim, karuhun kaula? Anjeunna geus pupus, kitu deui nabi-nabi! Na saha kitu Anjeun teh?” 54Saur Isa, “Lamun Kami ngagungkeun diri, kaagungan Kami teh euweuh hartina. Tapi kaagungan Kami teh, ti Rama asalna, nya Allah anu disembah ku aranjeun tea; 55padahal aranjeun teh, henteu warawuh ka Mantenna. Kami mah wawuh. Upama cek Kami: Kami teu wawuh ka Mantenna, Kami teh tukang bohong kawas aranjeun. Tapi Kami wawuh ka Mantenna sarta Kami nurut kana dawuhana-Na. 56Ibrahim nu jadi karuhun aranjeun, suka bungah lantaran baris ningal poean Kami datang ka dunya. Eta teh ayeuna geus kasaksian ku anjeunna kalawan suka bungah.” 57Tarembal urang-urang Yahudi, “Umur Anjeun teh can aya lima puluh taun, tapi geus nyaho ka Ibrahim?” 58Waler Isa, “Samemeh Ibrahim gumelar Kami mah geus aya.” 59Geus kitu, maranehna nareangan batu boga niat rek maledogan ka Isa; tapi Anjeunna enggal nyilib sarta ngantunkeun Bait Allah.
Copyright
Learn More


text:
Changelog Vérsi 2: Otomatis-installer diropéa ka vérsi 10, lilipetan ningkatkeun model asli salaku anyar pikeun FSX / P3D, panel.cfg siap RFN Carrier gauge V4.21
Keur versi cocog FS2004 klik di dieu. paket ieu the ex payware Crusader Alphasim / Virtavia ayeuna sadia salaku freeware. Parobahan geus dilakukeun dina aircraft.cfg jeung panel 2D / VC jadi cocog jeung FSX / P3D. Repaints / model: US Angkatan Laut F-8C + F-8J / Aeronavale F-8E (FN) / USMC F-8K.
Nu F-8 Crusader (asalna 8U) nyaeta bajoang supersonic diwangun ku Vought pikeun Amérika Sarikat, jeung dina operator pesawat papan. Hal ieu dicirikeun ku hiji inlet hawa jeung jangjang variabel incidence nasal. Najan hiji muatan tambahan alatan alat angkatan laut anak, eta mintonkeun kinerja sarua tara basis taneuh anak, Amérika Kalér F-100 Super Sabre. (Wikipedia)


text:
Ieu nu maju nambahkeun-on versi Tristar 500, hayu urang jadi langsung jelas, aya kabina virtual (VC)Kitu, tambihan-on ieu hadir kalawan panel 2D pisan komprehensif jeung dedicated ka L-1011 Tristar 500. Kaasup jeung PDF kaasup rupa checklists, sistem Otomatis-tanah jeung ILS, GPWS, adat luhung disada, model 3D kacida lengkep, 6 repaints: British Airways, Delta, Pan Am, Air Luxor, Air Kanada, National Airlines. Ogé ngawengku cahya pangaruh shockwave, haseup, strobe jsb jeung gauges adat. Ieu tambihan-on nyaeta gem litle.
Author Michael E. Roberts, Alvery Guiler, David Durst


text:
Jinten bodas
Jinten bodas (Cuminum cyminum) nya éta ngaran tutuwuhan anu sikina loba digunakeun pikeun sambara atawa pangjangkep sabangsaning ramuan jajamu. [1] Warna sikina bodas tur seungit. [1] Jinten bodas alus tumuwuhna di wewengkon anu hawana tiis, misalna di India belah kaler deukeut suku gunung Himalaya. [1] Di Indonesia sanajan bisa tumuwuh, tapi hasilna teu nyugemakeun. [1] Jinten bodas miboga watang kai, daunna nyusun, muter, tur patumpuk-tumpuk, wangunna lain wangun lambaran tapi leuwih siga benang-benang parondok. [1] Warna anu dominan dina tangkal jinten bodas nya eta warna héjo, sedengkeun kembangna laleutik warna koneng kolot. [1]
Kandungan[édit | édit sumber]
Siki jinten bodas ngandung unsur minyak kurang ti 8%, eta minyak téh kaluar kucara di suling. [1]
Mangpaat[édit | édit sumber]
Jinten bodas miboga mangpaat pikeun ubar kasakit jantung, haid teu lancar, hese saré, sarta pikeun dijadikeun jajamu. [1] Panalungtikan anu dilaksanakeun ku Cancer Chemoprevention Research Center (CCRC) Fakultas Farmasi, UGM, ngabuktikeun yén siki jinten bodas bisa dimangpaatkeun jadi ubar pikeun nyingkahan sél kanker. [2] Saupama dipaké kalayan bener tur saluyu jeung dosis anu diusulkeun, jinten bodas téh bisa ngurangan résiko keuna ku kanker. [2]


text:
'Ibadah
teh mashdar Tsulatsi Mazid tina 'aabada yu'aabidu mu'aabadatan
Bima'na musyarokah bainasnaini (hubungan antara dua pihak)
Jalma anu ibadahna (isim fa'il) disebut 'aabid
Anu di'ibadahan (isim maf'ul) disebut ma'bud
Ubudiyyah & 'Ubudah
, mashdar Tsulatsi mujarrod tina 'abada ya'budu
Bima'na Lazim (independen), ieu teh jadi sebutan pikeun praktek-praktek ibadah tertentu
* huruf Ya nisbat dina lafadz 'ubudiyyah
anu ngabedakeun tina lafadz 'ubudah
(teu di nisbat)
nuduhkeun ma'na nu leuwih luas dina 'ubudah
dibanding 'ubudiyyah
.
____________________________________
penjelasanana ditukil tina pangandika-pangandika 'ulama anu masyhur dina fan tashawuf, diantawisna:
1. IMAM QUSYAIRI (Al-Imam Abul-Qosim Al-Qusyairi)
2. SYEKH AHMAD HIKAM (As-Syekh Ahmad bin Atho'illah As-Sakandariy)
____________________________________
Manusa kabagi kana 3 tingkatan numutkeun ka'elmuanana
1. 'Awam (umum)
2. Khowash (khusus)
3. Khowashil-khowash (saluhureun tinu khusus)
Manusa kabagi kana 3 tingkatan numutkeun kata'atanana
1. Mujahadah (nyaan pisan)
2. Mukadabah (ngarasakeun beuratna ibadah)
3. Musyahadah (nyaksen ka Alloh)
Manusa kabagi kana 3 tingkatan numutkeun patekadanana
1. Ilmul-Yaqin
2. 'Ainul Yaqin
3. Haqqul Yaqiin
Manusa kabagi 3 numutkeun ka'abdianana
1. Ahli 'ibadah
- Ahli ibadah anu kadar ta'at kalawan teu tadzallul (teu ajrih di payuneun Alloh)
*kaasupkeun masih 'Awam
*ibadahna nurutkeun ilmul-yaqin hungkul
*tapi ibadahna nyaan / mujahadah
2. Ahli 'ubudiyyah
- Ahli ibadah anu ajrih dirina payuneun Alloh
*ieu kaasupkeun Ahli Khowas (khusus)
*ieu kaasupkeun Mukadabah / Nandangan kana gogoda ibadah
*tur 'ainul yaqin kalawan bathinna
3. Ahli'Ubadah
- Ahli ibadah anu Nungkulkeun Ruhna mung ka Alloh
*ieu Ahli khowasil-khowas (istimewa)
*ieu anu Musyahadah (ma'rifat ka Gusti Alloh sapanjang hirupna)
*tur anu Haqqul Yaqin (iman taslim haqq kalawan taya cacad)
Catetan:
No 1 tuduh kana darajat awal / panghandapna diantara ahli ibadah.
No 2 tuduh kana darajat pinengah / sedeng.
No 3 tuduh kana darajat pangluhurna / ahli ma'rifat tea


text:
SEUNEU
Ku : Yusran Arifin
“Haté
mah siga panékér. didelesan ku amarah. Di luareun awak ting burial minyak, anu
ngagolak lir walungan caah ngadadak. Lamun urang teu tarapti, mengpetan
liang-liang nu balatak na awak urang, cilaka temenan atuh. Haté urang. Awak
urang. Bakal hurung. Tur bakal hésé mareumanana.” ceuk Aki, bari nyéréngéh.
Beungeut bersih. Bangun tara pisan susah. Tasbé muih dina leungeun. Lir
kolécér.
Ah!
Ari Aki aya ku araranéh. Mun ngobrol téh
teu weléh maké siloka. Lebeng kuringmah
teu ngarti. Matak kahadé hirup mah, sing iyatna. Ulah sok kumawani
ngagecrék-gecrék haté, dina minyak. Ulah sok nyapirakeun perkara leutik. Sok
tuluy jadi kabiasaan. Ah, lieur ngabandungan Aki mah. Kuring tuluy sok ngaléos.
Lain keuheul. Lain teu ngahargaan. Tapi sok capé mikirna.
Aya
ogé nu nyangkrung. Omongan Aki téh. Kalan-kalan sok ngolébat jeung jirimna dina
panon. Beungeut Aki. Biwir Aki. Panon Aki. Tapi lain henteu surti. Kadang
prak-prakanana mah leuwih susah. Komo deui kiwari. Hirup nu serba walurat.
Remen dijieun talenan, piken ngajurung lampah sakarepna.
Siga
kuring. Remen dipaksa ku kaayaan.
Didedetkeun ku kabutuh. Tuluy aral datang. Nguniang mawa pakarang. Niup obor.
Nyokél panon. Mengpet ceuli. Tuluy jadi buta-tuli. Sagala dirumpak, duméh sieun
kasusul ku batur.
Mun
kuring boga, moal kieu carana. Moal maké riweuh ngantri. Nunggu nu ngagero.
Bari késang luut-leet. Komo mun nengetkeun kana omongan Aki. Asana téh
jajauheun teuing. Kabayang seuneu naraka ngudag-ngudag bari teu bisa
mareumanana. Rék pareum kumaha. Lamun teu dipareuman ku sorangan? Rék bisa
mareuman kumaha, lamun kaayaan teu méréan? Kunaon atuh, teu narékah anu séjén? Nyéta, ngan ieu nu kaduga. Ngan
ieu nu bisa.
Taun-taun,
lalampahan téh asa teu robah. Da mimitina mah, diniatan, lampah kieu téh moal
salilana. Ngan ukur dina kaayaan walurat. Hiji waktu mun geus mampu, rék
ditinggalkeun. Hiji waktu mun geus boga modal. Rék ganti lampah. Tapi buktina,
bet kieu deui, kieu deui. Hiji hal mun geus dimimitian sok hésé nyingkahanana.
Sok aya waé, alesan keur ngajurungna. Ceuk Aki, dina bayangan kuring.
Kuring
digerokeun ti jero kamar, rohangan Bos! Tara-tara ti sasari haté bet ratug.
Padahal lain sakali asup ka rohangan ieu téh. Pan geus ratusan kali. Geus
sapuluh taun. Bari lain sorangan. Pan batur salembur ogé ngaleut ngengkeuy sok
arasup ka rohangan ieu téh. Komo, poé Sénén mah antrian téh sok tepi ka luar.
Tepi kana tempat parkir.
Karasa
késang tiis dina dampal leungeung, baseuh. Ari awak mah puguh deui, da
hareudang. Hawa Jakarta atuh. Apal meureun?
Basa
si Bos ngasongkeun duit, kuring nampanan bari tetempoan rada runyem. Duka
kurang saré, duka asup angin. Duanana ogé, bet pantes. Ti lembur ka pasar téh,
aya kana genep jamna. Bari peuting. Kuring ngejatkeun leungeun, basa tina duit
aya seueneu nu ngolébat.
“Seuneu!”
ceuk kuring, bari angen ratug.
Si
Bos nyeuserikeun. Anu ngantri milu seuri. Disangkana kuring kasundut ku roko si
Bos. Sanggeus sadar, kuring mésem. Rada éra ogé. Dasar keur teu betah awak.
Tetempoan ogé araranéh.
Kuring
nampanan duit, sabada kuring nuliskeun ngaran jeung tanda-tangan dina tonggong
Giro. Duit diitung lalaunan bisi aya anu nyelap, atawa rapet. dalapan belas
juta? Leuh, mani dipotong dua juta?
“Masa
atuh, ini mani dua juta, Bos? Kan tidak pas dua bulan? Kurang atuh! Enam ratus
lagi?”
“Kamu.
Kaya pelempuang sajah! Hayyaa. Dasal si Pohang! Kamu kan sudah tau? Dibulatkan.
Kita ngitungnya bulan. Bukan paké hali.”
“Kalau
sehari mah, tidak apa, Bos! Ini, mah sepuluh hari atuh. Ayo enam ratus lagi!”
dasar si Engko. Mun teu butuh mah, najis teuing. Asa peurih kana haté. Bati
késang luut-léét, bet dibikeun ka réntenir.
“Hayyyaa.
Dasal si léwél. Nih!” ceuk si bos semu keuheul. Bari ngajiwir duit, saratus
rébu. Kuring ngaléos bari haté ngabangingik. Sumpah haté mah ceurik. Rék teu
kitu kumaha, atuh. Duit dua juta téh lain duit saeutik. Pan éta téh
leuleuwihanana? Lebar, mah puguh waé. Tapi da, kumaha? Pan nu garawé
barutuheun. Sedeng cadangan duit geus béak. Haben dipaké ngagalang. Maklum
pasar keur sepi. Murudul wé Giro. Ampir ti unggal toko langganan kuring. Kabéh
Giro. Nu sabulan. Nu dua bulan. Malahan aya nu tilu bulan. Teeeng. Dunya asa
muter.
Mun
apal pi kieueun, sok asa kaduhung teu nabung. Teu dikumpulkeun duit téh di
bank. Ieu mah haben paké balanja nu teu karuhan. Tapi kitu ogé, keun da keur
saha deui? Ku pamajikan. Ku budak. Henteu dipaké rucah. Sawaréhna nyangsang
dina imah. Dina taneuh, sawah jeung balong. Mobil. Motor.
“Jual
heula atuh, nu aya! Ngarah boga modal!” ceuk Aki. Lebar ah! Nu geus pageuh mah
keun, wé. Ceuk kuring. Sok kalah ka béak.
“Dari
pada duit manéh béak, dibikeunan ka réntenir!”
“Kumaha,
da geus kieu jamanna, Ki!”
“Iiiiih.
Manéh mah sok ngalawan waé.”
Ari
enggeus kumaha deui, Aki? Pan dunya téh geus robah. Jaman Aki baheula mah,
ngareunah. Bayaran téh, duit waé. Ayeuna mah jelema téh, resep pisan nganjuk.
Bari tinggal gutret nulis angka jeung tanggal dina keretas salambar. Éta
meureun gara-gara aya bank. Coba mun euweuh bank, Giro ogé moal aya. Inget ka
Aki. Mun aya kénéh mah, bisa nginjeum ka Aki.
Ongkoh
deui, Aki mah geus beunghar turunan. Bari usaha daék. Atuh di kampungna kasebut
pang jegudna. Katambah beunghar ti Nini. Puguh wé mun mayar pagawé téh, gampil.
Teu kudu ngadagoan bayaran ti dunungan. Langsung wé digalang.
“Saméméh
késangna garing, geus kudu dibayar. Méh barokah.” ceuk aki. Kalan-kalan kituna
téh bari ngaléngkah ka masjid, rék ngimaman. Pan Aki téh Ajengan. Kokolot
kampung. Kuring ogé, kuduna mah, kaluar sakola téh masantrén. Beunghar Aki téh.
Tapi budakna loba. Jadi basa Aki maot, warisan téh, loba pisan nu nanggeuyna.
Atuh, Bapa kuring ogé teu loba, kabagénana téh.
“Matak
kahadé. Manéh mun geus gedé, ulah lalawora! Ulah nyapirakeun kana soal nu
leutik. Puguh deui nu gedé mah. Jual beuli sing bener ijab-qabulna. Bisi jadi
matak.”
Bororaah
bisa kitu, Aki! Kuring mah ngan nganjuk jeung nganjuk wé, ka pagawé téh. Bari
jeung cul- léos. Nu ngarana ijab-qabul téh geus jadi barang anéh, Ki. Enya
jaman Aki keur aya, keur jumeneng mah, apal pisan. Kuring mindeng ngabandungan.
Mun sakalieun ka warung, sok langsung ngageunggeureuhkeun mun aya nu kawénéhan
bareng balanja, bari poho kana ijabna. Tapi da lain ka batur. Éta wé ka
jamaahna nu sok milu pangajian di Aki.
Haté
milu bungah, basa barudak pagawé narima bayaran. Sanajan haté sorangan ceurik.
Bet asa kahibur, nempo beungeut barudak nu marahmay. Tuluy buriak muru
kahayangna séwang-séwang.
Teu
karasa duit téh béak deui, béak deui. Paké babayar. Kitu wé muter. Ari leuwihna
lalaunan béak ku si Engko. Geus ratusan kali sigana mah. Geus ratusan juta
sigana mah, duit kuring dihakanan ku si Engko. Sakapeung sok aral. Hayang
eureun. Tapi teu bisa.
“Rék bisa eureun kumaha, da teu diniatan.”
Ceuk aki bari molotot. Kuring reuwas. Tara-tara ti sasari Aki bet kitu gawé.
Pan biasana ogé, sok bari seuri. Sok bari heureuy? Kuring ngahuleng sorangan.
Aya naon atuh, Aki siga nu amek pisan?
Ngantri
di bank, ceuk saha betah? Masing rék narima duit ogé angger wé, nu ngarana
nungguan mah, kasiksa. Komo deui bari nyokot duit, bari tuluy di bayarkeun kana
hutang? Ah, sarua wé jeung nyokot duit batur. Ngan pédah nipu panyangka batur,
pajar urang loba duit.
“Seuneu!?”
ceuk kuring semu ngajerit, bari ditahan. Basa leungeun nampanan duit ti pagawé bank.
“Kunaon,
pa?” ceuk pagawé bank nu mikeun duit, bari molohok. Bakat ku reuwas kuring jadi
poho, kana rupana anu geulis. Kuring ngaléos bari mawa kaéra nu ditahan. Asa
teu kaharti. Beuki dieu téh, asa beuki remen ngalaman kajadian kitu? Nempo
seuneu. Boa-boa gejala siwah, kitu? Amit-amit! Sing ditebihkeun, Gusti!
Geus
dua poé Budak nu bungsu gering. Awakna panas. Mun peuting sok norowéco. Sok
gunam. Sigana mah, gejala tipes. Teu jauh ti sangkaan, kitu ogé ceuk Mantri
Cecep basa Budak di pariksa. Tapi kunaon, geus tilu poé, obat geus rék béak
panas Budak can rerep waé? Haté jadi marojéngja. Rempan. Hariwang. Kasieun
pacampur dina haté. Boa-boa de be de, kitu? Pédah keur usum. Atuh teu
diengkékeun deui, Budak dibawa ka dokter. Dokter nyarankeun supaya dirawat di
rumah sakit. Saha jelemana nu bisa ngantep kana kasusah Budak? Pan balangsiar
nepi ka paéh-poso kieu ogé, keur Budak. Komo bari Budak siga nu kasiksa pisan
alatan panas nu turun-naék. Bari sakapeung sok tepi ka teu éling.
Geus
meunang tilu poé dirawat di rumah sakit téh. Tapi hasilna can waé kanyahoan.
Geus tilu kali getih disedot pekeun pamariksaan, bari tepi ka kiwari can
kanyahoan naon panyakitna. Sakapeung mah, mun bisa sok hayang nalangan kana
kanyerina. Komo ari keur disedot getih. Ceurik
gogoakan bari adu-gabrut, buhan leutik kénéh. Tujuh taun. Bari rada
ogoan. Bari apét ka kuring. Atuh dina kaayaan kitu mah tambah-tambah beuki
meulit, embung ditinggalkeun. Mun bisa, hayang ngagantian kana awakna. Keun wé
ku kuring geuring téh, ditalangan.
Ahirna
dokter pasrah. Numutkeun hasil pamariksaan nu pamungkas, Budak téh teu nanaon.
Alias bebas tina prediksi anu dihariwangkeun ti awalna. Tapi kunaon panasna teu
rerep waé? Dokter teu ngajawab. Ngan ukur nyarankeun sangkan di bawa ka
kampung. Ngajaran di tarékahan ngaliwatan jalan di luar médis.
Sanggeus
meunang saran kitu ti dokter, Budak dibawa ka Ajengan Faqih. Ku Ajengan ngan
ukur dibekelan akua, sabotol.
“Lobakeun
maca Istigfar!” ceuk Ajengan Faqih.
“Saha?
Abdi?” kuring negeskeun.
“Saha
deui atuh? Maenya batur mah! Pan Budak ilaing, ieu téh!” Ajengan Faqih
ngagelenyu. Kuring miceun beungeut rada éra. Dasar keur geumpeur, ngadadak telmi. Eukeur mah rada bakat kétang, telmi mah. Geus ti kudratna. Tuluy
nanyakeun, soal panyakit Budak. Tapi Ajengan Faqih teu ngajelaskeun. Pajar, nu
penting mah, cageur. Tong maké hayang apal, cenah.
Satutas
shalat Isya, kuring tuluy ngadekul milang tasbé, sakumaha nu ditugaskeun ku
Ajengan. Budak di kamar jeung Indungna. Ari Lanceukna nu dua mah, anteng di
hareupeun televisi. Karék ogé meunang satengah jam, Istigfar karék meunang
kurang-leuwih dua rébu mah. Kadéngé Budak ngajerit. Kuring ngajlok tina
sajadah, bari haté asa coplok. Tuluy muru kamar Budak. Kasampak Budak keur
kokoséhan. Adu-gabrut. Leungeun ngopépang. Indungna satékah polah,
ngarerepkeun. Kuring milu riweuh. Dua Lanceukna norojol ti rohang tamu. Kuring
langsung nyekel dua leungeunna. Tuluy ditangkeup bari ditiupan.
“Cai!”
ceuk Pamajikan. Kuring nampanan. Budak dibalur tina sirah nepi kana sukuna.
Budak
beuki adu-gabrut. Panonna buncelik.
“Kasurupan?!”
ceuk Lanceukna, méh bareng duanana.
“Téang
Ajengan!” kuring méré paréntah. Teu nunggu dua kali. Nu panggedéna tuluy
ngaléos.
Tanaga
Budak téh rongkah pisan. Kuring jeung Pamajikan, méh bareng ti pangpéng
dibantingkeun. Budak nguniang, tuluy panonna mencrong ka kuring bari pinuh ku amarah.
“Teu
benang dipakanyaah, sia mah!” Budak nyentak bari panonna dipolototkeun. Bakat
kutatrik molototna, tepikeun ka ngaluarkeun seuneu, mani ngagedur. Budak ngudag
kuring. Seuneu nyemprot tina panona. Kuring ngagiwar ka kénca, jeung ka katuhu.
Nyingkahan seuneu. Sagala barang nu kahibas seuneu tuluy hurung. Indungna
beunang, tuluy hurung. Meja. Dipan. Korsi. Televisi. Visidi. Lomari. Baju.
Hélem. Motor. Kabéh pangeusi imah hurung jadi seuneu. Teu nolih nanaon kuring
nyalametkeun diri. Budak, Pamajikan, imah kabéh geus jadi seuneu. Kuring
ngajlok kana jandéla nu kacana dipeupeuskeun heula. Mun ngudag panto, kuring
kaduruk mantén.
Di
luar seuneu geus ngabulak. Pepelakan hareupeun imah geus jadi seuneu. Kuring
terus nyingkahan. Tapi seuneu téh, terus ngudag. Garasi. Mobil. Sawah. Kabéh
imah tatangga jadi seuneu.
Kuring
terus lumpat sateker-kebek nyingkahan
seuneu. Ka luar ti pakampungan. Mapay-mapay jalan. Sakapeung sakatincakna. Awak
tibabaranting geus teu dirasa. Késang cur-cor sa awak-awak.
Lumpat
téh geus jauh pisan. Tapi kuring can manggih panyalindungan. Manggih gunung nu
rada jangkung. Kuring ngarandeg. Tuluy malik ka jalan, kana lalampahan nu geus
kaliwatan. Seuneu mani umpal-umpalan, beuki rongkah. Taya lahan anu nyésa.
Kuring malik ka walungan. Ngan walungan
nu teu jadi seuneu. Tapi tina taneuh nu paeunteun-eunteung, seuneu sili léntab.
Kampung kuring geus jadi lautan seuneu. Kota kuring geus jadi lautan
seuneu. Seuneu beuki rongkah,
ngaléntaban gunung nu kukuring dipaké reureuh. Kuring lumpat deui néangan
gunung nu leuwih jangkung. Nu leuwih luhur jeung gedé. Tuluy lumpat beuki
tarik. Kabayang Aki.
“Taah,
geuning karasa ayeuna mah, nya?” ceuk hiji sora ti tukangen. Kuring ngarandeg
bari rénghap-ranjug. Kuring wawuh kana sorana. Di lieuk, bener wé sangkaan téh.
Aki kuring ngalayang dina parahu. Kuring ngagorwok. Tapi sora teu kaluar.
Kuring lumpat ngudag parahu. Barang deukeut, kuring ngarontok parahu. Tapi
nyamos. Parahu téh siga nu ngagiwar.
“Akii,
tulungan kuring! Tulungan, Aki!” kuring haben gogorowokan. Kuring ceurik
jejeritan. Aki nyeungseurikeun. Ngangkleung na parahu. Asa kaingetan. Inget ka
Nabi Nuh. Inget kana banjir. Inget ka Kan’an, nu bangkolang. Nu teu nurut kana
papatah jeung pangajak. Ah! Kuring asa jadi Kan’an.
“Geus
moal bisa ayeuna mah. Manéh, ti basa éta ogé geus dibéjaan. Di ajak. Dipaksa.
dibetot. Tapi manéh. Weléh teu nurut.”
Enya
rumasa, Ki. Kuring téh Kan’an téa meureun. Nu teu beunang dibejaan. Teu beunang diajakan. Teu
nurut. Tulungan atuh, Ki! Milu kana
parahu! Teu kanyahoan leosna. Aki ngiles. Kuring lumpat deui.
Tepi
ka puncak hiji gunung nu pang jangkungna, kuring ngalénghoy. Bakat ku capé,
awak langsung nambru. Kuring pasrah, mun téa mah seuneu tepi ka dieu. Baé awak
géhéng kaduruk ogé. kuring tuluy ngahuleng. Seuneu beuki ngabulak. Tapi weléh
teu teupi ka tempat kuring mah. Lalaunan
Kuring nempoan awak, bisi aya anu tatu. Kuring ngagebeg. Bakat reuwas
kuring ngacleng gogorémpalan, nyangkéré dina areuy. Karék sadar, manahoréng
kuring ogé geus jadi seuneu. Tapi geuning teu karasa panas? Tuluy seuneu ku
kuring ditiupan. Lalaunan seuneu téh pareum.
Kuring
ngahuleng nenget-nenget kajadian. Lebeng. Poék, teu ngarti. Tuluy
ngabandingkeun jeung ieu gunung. Naha gunung ieu mah teu jadi seuneu? Anéh
geuning? Kuring mikir, ngotéktak néangan pijawabeun. Tapi weléh, teu kaharti.
Geuning
betah di gunung téh. Paingan Ulama baheula loba nu ujlah ka leuweung. Ka
gunung. Pantesan da mani tiis pisan. Asa jongjon mun ibadah téh. Jorojoy haté
aya niat, tuluy ngabebetah di ieu tempat.
“Balik!
Tempat manéh. Lain di dieu!” ceuk Aki.
“Euweuh
piliheun, Ki! Kuring sieun ku seuneu.”
“Balik,
manéh! Budak. Pamajikan. Imah. Sawah, kabéh tanggung jawab manéh.”
“Tapi
seuneu, Ki!”
“Singkahan
ku manéh”
“Carana?”
“Balik
deui kana beuteung indung!”
“Pan
Ema geus maot!”
“Moal
paéh Indung manéh mah. Nu paéhmah akal jeung nurani manéh.”
“Kuring
rék cicing di dieu!”
“Balik!”
aki nyentak.
“Moal!”
“Balik,
siah!” ceuk Aki bari ngagusur awak kuring. Kuring merod. Tapi aki beuki rongkah
ngaluarkeun tanagana. Taktak ditarik sateker kebek ku Aki. Nepi ka kuring
tijongjolong. Tuluy ngaréngkol dina eurih.
“Kang,
gugah! Mani tibra wiridan téh,” ceuk hiji sora, mani halimpu. Karasa aya
leungeun anu nyampay dina taktak. Lalaunan panon dibuka. Breh! Beungeut Nining,
Pamajikan kuring ngagelenyu. Gabrug! Kuring nyuuh na lahunan Nining, bari
ngagukguk, ceurik.
Tasikmalaya, 2011


text:
Pasukan Abadi
Pasukan Abadi (ti Basa Yunani: Ἀθάvatoι, Athanatoi, "abadi", ti awalan a ("henteu") + thanatos ("paéh"); sakapeung disebut "Pasukan Abadi Persia" atawa "Sapuluh Rewu Tentara Abadi") nya éta ngaran nu dibéré ku Herodotus keur nyebut pasukan khusus ti Kakaesaran Persia Akhemeniyah.[1][2][3] Pasukan Abadi pancénna nya éta Garda Imperial jeung ogé minangka pasukan tempur. Minangka Garda Imperial, Pasukan Abadi pancénna ngalindungi kakaesaran lamun aya serangan ti luar, sedengkeun Pasukan Tempur, Pasukan Abadi ieu milu dina perang nu dilakukeun ku Kaesar, salasahijini nalika ekspansi Kakaesaran Persia jeung dina Perang Yunani-Persia. Dina mangsa damai, Pasukan Abadi tugasna minangka pengawal kaesar. Ngaran pasukan ieu dina basa Persia mungkin nya éta Anûšiya ('rekan').[4]
Herodotos ngagambarkeun Pasukan Abadi minangka infantri beurat nu dipingpin ku Hydarnes. Jumlahna 10.000 prajurit. Nu bisa asup dina Pasukan Abadi ngan urang Persia, Medes, jeung Elam. Pasukan Abadi meunang pelatian nu leuwih hadé jeung leuwih beurat tibatan infantri ringan biasa. Prajurit dina Pasukan Abadi ny éta barisan pang hareupna dina nyerang musuh sedengkeun barisan pangtukangna nya éta nu mawa jamparing. Prajurit nu jadi tentara Abadi nya éta lalaki-lalaki nu satia pisan ka kaisar jeung bakal ngalindungi kaisar nepi ka maot.
Pasukan ieu disebut minangka "Pasukan Abadi" ngan ku Herodotos. Tatapi sumber ti Persia sorangan teu nyebutkeun ngaran pasukan ieu. [4] Mungkin, Herodotus geus salah ngabedakeun Anûšiya ('rekan') jeung Anauša ('Pasukan Abadi').[4]
Salian ku Herodotus, Pasukan Abadi disebutkeun ogé ku Athenaios[5] (nu ngutip Herakleides ti Kyme); Hesykhios[6] (nu sacara salah nyebutkeun Pasukan Abadi minangka detasemen Kavaleri); Procopius[7]; sarta sumber-sumber lianna nu nyokot data ti Herodotus, sedengkeun Cassius[8] nyebutkeun Pasukan Abadi ku nyokot rujukan ti Romawi, jeung nyebutna minangka pasukan tempur. [9]
Daptar eusi
Ngaran[édit | édit sumber]
Nurutkeun Herodotos jeung Xenophon, pasukan ieu dingaranan Pasukan Abadi (Athanatoi) sabab jumlahna tetep, nya éta 10.000 prajurit. Maranéhna ngabogaan tradisi jeung aturan yén lamun aya tentara Abadi nu kabunuh, luka parah, cacat serius, atawa gering, ku kituna langsung diganti ku tentara anyar nepi ka jumlahna bakal terus 10.000, teu kurang teu leuwih,[10] ku kituna pasukan ieu dingaranan Pasukan Abadi[11][10][12]
Nurutkeun salasahiji ahli sajarah Persia, Ardeshir Radpour, salian sabab jumlahna nu tetep, pasukan ieu dingaranan Pasukan Abadi ogé sabab teu kungsi ninggalkeun mayit prajurit nu maot di lapang perang. Maranéhna mindahkeun mayitna nu kabunuh jeung ngajauhkeun ti panempo musuh, ku kituna musuh jarang nempo prajurit Pasukan Abadi nu maot. Ieu jiga nu nyieun sugesti prajurit Pasukan Abadi katempo teu bisa maot. [13]
Ngaran séjén ti Pasukan Abadi nya éta Melophoroi (Para Pamawa Apel). Ngaran ieu digunakeun ku sajarawan pangilu Aleksander nu Agung. Pasukan Abadi mawa tumbak nu ngabogaan fungsi minangka panyaimbang mangrupa logam leutik buleud keur nyaimbangkeun titik beurat tumbak. Wangun panyaimbang éta mirip apel nepi ka disebut Para Pamawa Apel. [11]
Sajarah[édit | édit sumber]
Nurutkeun Xenopon, Pasukan Abadi dibentuk ku Koresh nu Agung. Dina mangsa kakawasaan Koresh, Kakaisaran Persia Akhemeniyah sukses naklukkeun bangsa Assyria, bangsa Bablionia,bangsa Medes, bangsa Kurdi, bangsa Lydia, bangsa Parthia, bangsa Turki, bangsa Armenia, jeung bangsa Ionia. Kakawasaanna ngabentang ti mimiti sungai Indus di India nepi ka Hellespontos di Yunani. Sabab kakaisaranna tambah lega, Koresh ngarasa yén kaamanan istanana kudu dironjatkeun: [14]
Dina perang, Pasukan Abadi boga tanggung jawab keur ngalindungi tenda karajaan nu ditempatan ku kaisar.[15] Pasukan Abadi milu perang dina naklukeun Kakaisaran Babilonia Anyar di taun 547 SM, kampanye militer Kambises ngalawan Mesir Kuno 525 SM jeung invasi Darius nu Agung ka Punjab Barat jeung Sindh di India sarta ka Skithia dina 520 SM jeung 513 SM.[16] Dina Perang Gaugamela dina 331 SM, Pasukan Abadi ngalindungi gerak mundur kaisar Darius III. Mungkin ogé Pasukan Abadi ogé dibawa nalika Perang Gerbang Persia dina 330 SM. Aleksander nu Agung sukses ngéléhkeun Pasukan Abadi di Perang Issos 333 SM. Sanggeus Kakaisaran Persia Akhemeniyah runtag, Pasukan Abadi dibubarkeun.
Dina budaya populer[édit | édit sumber]
Film[édit | édit sumber]
Film 300 tahun 2007, anu didaptasi tina buku komik 300 karya Frank Miller, nampilkeun versi nu fiktif ti Pasukan Abadi dina Perang Thermopylae.[12] Pasukan Abadi nu ieu maké topéng beusi gaya menpō jeung mawa sapasang pedang nu mirip wakizashi.[17] Film taun 1962 nu judulna The 300 Spartans nembongkeun versi nu akurat ti Pasukan Abadi, nu mawa tumbak jeung taméng leutik. Ngan maranéhna ngagunakeun pakéan nu wanana hideung jeung warna-warna poék séjénna, béda pisan jeung gambaran sajarahna. [17]
Program televisi[édit | édit sumber]
Film dokumenter dina History Channel nu judulna Last Stand of the 300 ogé nampilkeun Pasukan Abadi, minangka bagéan ti rekonstruksi Perang Thermopylae. Dina versi ieu, mutiara nu dipaké ku Pasukan Abadi ngabentuk topeng kaén warna hideung nutupan sakabéh raray ngan angger katempo.[17] Ku topeng ieu, musuh teu bisa nempo raray prajurit Pasukan Abadi ngan Pasukan Abadi tetep bisa nempo musuh. Pasukan Abadi dina film ieu ogé disebutkeun mampuh ngadeukeutan musuh kalawan teu kanyahoan. Pasukan Abadi sarupa nu ditampilkeun dina film dokumenter Battles BC dina episode "Judgement Day at Marathon". Acara televisi Deadliest Warrior narungkeun Pasukan Abadi jeung prajurit Kelt, jeung Pasukan Abadi kaluar jadi nu punjul.[17] Pasukan Abadi ogé ditampileun dina segmen "Spartan" dina musim munggaran jeung segmen"Alexander the Great" dina musim kadua.
Permainan video[édit | édit sumber]
Pasukan Abadi muncul dalam dina sababaraha kaulinan komputer strategi, kaasup Rome: Total War Alexander, nu nampilkeun maranéna kalawan akurat iwal kurangna baju zirah jeung kadisiplinan. Pasukan Abadi ogé muncul dina kaulinan Civilization III nu nembongkeun Pasukan Abadi minangka unit infantri unik nu kasedia keur Persia; [17] Civilization IV, nu nampilkeun maranéna minangka unit kuda; [17] jeung Civilization V, nu nampilkeun maranéhna minangka infantri beurat nu mawa taméng jeung tumbak. Dina Empire Earth, Pasukan Abadi muncul minangka unit senjata tusuk unik keur peradaban Persia jeung mangrupa musuh dina dua misi pamungkas dina kampanyeu Yunani. Maranéhna ditampilkeun ku prajurit jubah konéng, mawa taméng, jeung nyerang ngagunakeun tumbak
Catetan[édit | édit sumber]
- ↑ Herodotos, Historia 7.83.1
- ↑ Herodotos, Historia 7.211.1
- ↑ Herodotos, Historia 8.113.2
- ↑ a b c Lendering, Jona "Immortals, Greek name for an elite regiment in the ancient Achaemenid empire" Iran Chamber Society. Diakses pada 9 April 2011
- ↑ Athenaios (q.v.), Deipnosophistai 12.514C
- ↑ Hesykhios, Lexicon s.v.
- ↑ Procopius (1.14.31)
- ↑ Casius (52.27.1)
- ↑ Schmitt, Rüdiger "Immortals" Encyclopaedia Iranica. Diakses pada 9 April 2011
- ↑ a b Xenophon. Kyrou Paideia 7.41.83
- ↑ a b Lendering, Jona "'Immortals'" Livius. Diakses pada 9 April 2011
- ↑ a b Trikeriotis, John "The Immortals" 300 Spartan Warriors. Diakses pada 10 Séptémber 2011
- ↑ Deadliest Warrior, episode 17.
- ↑ Xenophon, Kyrou Paideia
- ↑ Arrianos, III, 3.1
- ↑ "The Immortals- Ancient Persia’s Force of Elite Soldiers" The Ancient Standard. Diakses pada 8 Agustus 2011
- ↑ a b c d e f Rastani, Nabil "The Guards of the Shahanshah" Iranian.com. Diakses pada 9 April 2011
Referensi[édit | édit sumber]
Sumber kuno[édit | édit sumber]
- Arrianos, Alexadrou Anabasis
- Athenaios, Deipnosophistai
- Cladius Aelianus, Varia Historia
- Herodotos, Historia
- Hesykhios, Lexicon s.v.
- Quintus Curtius, Historiae Alexandri Magni
- Xenophon, Kyrou Paideia
Sumber modern[édit | édit sumber]
- A. Pagliaro, Fortuna di parole iraniche in occidente, Asiatica 9, 1943, hlm. 36-42.
- Bauer, Susan W. (2010). Sejarah Dunia Kuno. Jakarta: Elex Media Komputindo. ISBN 978-979-27-9043-6.
- Toynbee, Arnold (2007). Sejarah Umat Manusia. Yogyakarta: Pustaka Pelajar. ISBN 979-377-74-1.
- Erlangga, Ardyan M. (2011). Sejarah & Kebudayaan Dunia. Yogyaakarta: Familia. ISBN 978-602-97660-5-9.
- Briant, Pierre (1996). Histoire de l'Empire perse, de Cyrus à Alexandre (in Prancis). Paris: Fayard. ISBN 2-213-59667-0.
- Romero, Javier (2005). Cuerpos de élite, Misión Imposible (in Spanyol). Madrid: Circle Digital. ISBN 84-609-6758-1.
- Farrokh, Kaveh; Angus McBride (2005). Sassanian Elite Cavalry. Oxford: Osprey Publishing. ISBN 1841767131.
- Hignett, C. (1963). Xerxes’ Invasion of Greece. Oxford: Clarendon Press. ISBN 0198142471.
- Olmstead, A. T. (1948). History of the Persian Empire. Chicago: University Of Chicago Press. ISBN 0226627772.
- Sekunda, Nicholas (1992). The Persian Army 560-330 BC. Oxford: Osprey Publishing. ISBN 1855322501.
- Wilcox, Peter (1986). Rome's Enemies (3): Parthians and Sassanid Persians. Oxford: Osprey Publishing. ISBN 978-0850456882.
- Farrokh, Kaveh (2007). Shadows in the Desert: Ancient Persia at War. Oxford: Osprey Publishing. ISBN 978-1846031083.
- Kazhdan, Alexander (Ed.) (1991). Oxford Dictionary of Byzantium. Oxford: Oxford University Press. ISBN 978-0-19-504652-6.
- D'Amato, Raffaele (2007). The Eastern Romans 330-1461 AD. Hong Kong: Concord Publications. ISBN 962-361-089-0.
- Runciman, Steven (1974). Byzantine Civilization. New York City: Plume. ISBN 978-0452004061.
- Heath, Ian (1979). Byzantine Armies. Oxford: Osprey Publishing. ISBN 0 85045 306 Cék ajén
|isbn=(help).
Tumbu Luar[édit | édit sumber]
Citakan:Wikiportal Citakan:Wikiportal
- (en) Pasukan Abadi di Livius.org
- (en) Pasukan Abadi Persia
- (en) The Guards of the Shahanshah, How to fight, carry weapons, ride horses and learn archery oleh Nabil Rastani, 27 Oktober 2010
- (en) Pasukan Abadi di Encyclopaedia Iranica


text:
sajak
Sajak A.F.Bustomi
Kukupu Tukangeun Kaca
Aya pamandangan éndah poé kamari
Tukangeun jandéla aya kukupu anteng eunteup na kembang kapas bodas
Warna jang-jangna pulas beureum lipen setip,
Meni nyurup katinganla matak resep ningalina,
Hanjakal si Ujang aya di hareupeun jandéla,
Kahalang kaca pigurasaan kurasa suka
Nu teu bohong nembongkeun manis lucu manéhna
Cilimus 20110317
Baheula Ukur Baheula
Baheula urang babarengan
mawa jeujeur jeung uuseupan
Baheula urang babarengan
Ngéléd bebegig di galengan
Baheula urang babarengan
Nguliat keun awak ngusikeun ramo kahirupan
Émut teu, basa urang noong bulan keur waktu panén
Émut teu, basa urang nyolong buah nu urang sorangan
Émut teu, basa urang seuseurian leumpang dinu mebleng jauh tina caang
Émut teu, basa urang ngayuman kecrik ku kenur harepan
Ému teu, baheula urang babarengan
Baheula sobat,
Baheula urang babarengan
Ade101118
Aya, Aya, jeung teu aya
Aya langit nu lénglang
Aya hawa soré nu seungit
Aya hiliwir angina nu anteng
Aya panon poé nu nyorot tengtrem
Aya hal nu teu aya
Climus101119
Dinamika Kula
Jentréng kacapi geus teu ngagalindeng deui di galengan sawah nu lega tapi
Kiwari jenténg kacapi ngagelik di rohanangan sempit di puseur kota
Di cepét ku wangunan anu geus leupas
ti purwajati sunda jeung jeung purwadaksi agama
Angin ngahiliwir
tuluy muter robah jadi angin puting beliung dina luhur hulu
Bekasi10111819
Manuk
Kahatur Rangga Gumilang
Manuk jalu hayang ngalingling wiati ngalanglang jomantara
Teu sieun taya kaboga sieun ragrag sieun balangsak
Tapi bet raheut jangjangna
Sing inget kana sayang di tangkal emas
Tapi bet naha kasima sagara
Manuk bikang ngayonan sagara motah
Manuk jalu lumamapah ilaharna manuk
Manuk bikang euteup na tangkal emas
Manuk jalu nampik datangna manuk bikang nu baheula
10/2-28
Rokaat Kahirupan
Dikawitan ku bacaan takbir
Nu minuhan ceuli jeung meded nepika haté
Sakecap, dua kecap, karasa éndah sawarga dunya
Tapi dina waktuna lalampahan jeung ngalalana
Laian tujuan utama hirup di dunnya
Aya waktu nungkulkeun hulu handapeun taktak bebeneran
Kuring hayang nangtung nyanghareupan kahirupan
Dina simpe kuring salawasna sumujud ka anjeun
Dina tungtung pangharepan,
Rét ka katuhu, Kahirupan panjang nu geus teu anggang
Rét ka kénca, Rohangan nu kosong molongpong
cilimus 100818
Cinta dina Cimata
Gening betah aya dina lahunan anjeun téh
Ngémutkeun kana rupa-rupa kajadian nu kaalaman
Bagja, cilaka, gumbira, gening ngansaukur papaés dunya
Aya rébuan sajak teu kakocap jang ngabales surat-surat ti anjeun
Aya rébuan sikep disumputkeun tina pangawas anjeun
Tapi anjeun tetep deukeut, tetep asih, tetep nyaah
Lila kuring neuteup leleb haté ieu
Naha masih sanggem anjeun nampi kuring
Keclak cimata sumerah nyakclakan maseuhan sajadah
Cilimus 100821
Sareupna
Marahmay,,,,
Dina tangkal camara anu kacida langlayeuseun nana
Kalayang batin, ngageber impènan anu teu aya maksudna
Kadeudeuh silih tindih jeung rasa jumerit anu kaluar tina jero bayah
Wanci anu sakieu sumoretna,nanda yèn dunya geus sareupna
Naha ari anjeun arèk kamarana?
Èk saha anu nungguan batin anu kasiksa
Mun jalma kabèh na hatèna ngaleut muru dayeuh implengan
Rasa kucèwa pating garulung jeung rasa bagja anu teu walakaya
Naha ari enèng, sugan nanya saha ari dunya?
Sugan tuur dunya geusting carodcod nanggeuy sagara
Naha ari anjeun arèk kamarana?
Nalika runtuyan cimata ngagejrèt ninggang cilaka
Teu karasa wanci geus condong ka sareupna
Maranèhna, masih kènèh ngahuleng bari teu tumanya
Cilimus 08
Sandèkala
Panon poè surup ngabeureum endog
Teu karasa wanci geus ninycak careupna
Suku beki kacida nincak koral nu garing
Nyeceb kana jero hatè nu kuciwa
Kèsang ting galujrag balap jeung nu keur lalumpat
Naha geuning jama tèh kalah beki loba ?
Lain ieu wanci geus sareupna ?
Ti gigir lapang, katempo pelatih gugupayan
Nitah lumpat sina beki gancang
Moro rènghapan anu kari sèsa
Anu geus ngadeukeuten kana mangsa
Taya nunanya iraha urang bakal midangna.
Stadion Bumi Siliwangi
Anjeun
Galècok hatè, galècok manuk
Sieup anjeun ngolèbat na uteuk
Neuleuman hatè kuring sorangan
Leleb kuring nyokot rènghapan
Karasa hayang ganti panineungan
Anjeun anu ku kuring disorang
Na bener anjeun kembang impènan
Hatè kuring sok tumanya…..
Keurnaon anjeun nahatè kuring?
Cilimus
Si Ujang Ai
Mah si ujang ayeuna mah tos wani ngamam cabe
tapi hapunnten mah Ai can tiasa jadi tentar
Cilimus 110315
Na Hiji Lampah
Salèngkah dua lèngkah
Kaambeu hiliwir seungit birahi
Salèngkah dua lèngkah
Borèlak ngolèbat bodasna pingping jeung bujal
Ya Alloh,,,,,,,
Jurig naon nu aya di hareupeun kuring
Bumi Siliwangi


text:
Sanggeus kahuruan tinggal haseupna tina jeuro guha kaluar indung jeung anak maung.
"Ma..aden lapar" anak maung ka indungna
"Nya ke urang..." can ge beres nyarita, ti tukangeun kaluar oge uncal ti jeuro guha, singhoreng uncal jalu nu ngilu nyumput.
"Ma itu uncal..udag ma aden hayang daging uncal" anak maung rada ngagareuwahkeun indungna anu reuwaseun.
Indung maung teu talangke langsung luncat ngudag eta uncal.
Uncal anu leuwih leutik leuwih lincah tibatan maung, ngan satarik tarikna ge sato nu geus nahan lapar jeung hawa panas duanana beuki laun, ngan sakadang uncal gancang manggih jalan manehna lulumpatan ngaliwatan tangkal kai nu rekep, maung bati ku nafsu teu bisa newak bae beunang kadeoh, manehna muru uncal ngan..awak maung tungtungna nyelap na sela tangkal.
Kanyahoan maung teu bisa ojah, uncal nguriling balik deui. abong jalu sanajan uncal boga pikiran cabul.
"Ah..bae sagalakna maung, da ti tukang mah angger we maung bikang" uncal ngomong sorangan. geus kitumah maung teh diopi ku uncal. geus beres uncal terus lumpat deui bari heheotan..(aya kituh uncal nga heot).
Geus bisa leupas maung balik deui ka anakna.
"Ma...ma..kumaha SI UNCAL teh beunang...mana ma..aden lapar.."
Indung maung kadon jamutrut ka anakna " eh...ari maneh tong su sa si si ,. leutik-leutik ge eta teh PAPIH maneh!!!" bari ngaleos.


text:
Mémbran sél
Mémbran sél (atawa mémbran plasma atawa plasmalémma) téh hiji wangunan ipis lapis ganda molekul fosfolipid jeung protéin nu ngabungkus sél. Lapisan ieu misahkeun antara "jeroan" sél ti sabudeureunana sarta ngatur naon baé nu bisa asup jeung kaluar. Mémbran beungeut sél ilaharna ngandung protéin reséptor jeung protéin adhési sél. Aya ogé protéin-protéin lianna, nu pancénna rupa-rupa. Protéin mémbran ieu penting pisan pikeun ngatur paripolah sél sarta organisasi sél dina jaringan.
Dina sél sato, mémbran sél téh nyorangan, béda ti kapang, baktéri, jeung tutuwuhan nu mibanda pinding sél di bagian luarna, nu ngarojong sacara mékanis. Mémbran plasma téh kandelna ukur kira 10 nm. Salah sahiji pancén utamana nyaéta pikeun ngajaga poténsial sél.
Daptar eusi
Mosaik cair[édit | édit sumber]
Komposisi jeung struktur dasar mémbran plasma sarua jeung mémbran nu ngabungkus organél sarta rohangan subsélulér lianna.
Angkutan meuntas mémbran[édit | édit sumber]
Salaku lapis ganda lipid, mémbran sél sipatna semi perméabel, nu hartina ukur bisa ngaloloskeun (asup atawa kaluar) sababaraha molekul. Molekul-molekul ieu kudu leutik, lipofilik, atawa dibawa ku molekul transpor nu tangtu.
Gumantung ka molekulna, angkutan téh lumangsung maké mékanisme nu béda-béda, di antarana nyaéta mékanisme transpor aktif (butuh énérgi dina bentuk ATP) jeung transpor pasif (teu butuh énérgi).
Transpor aktip[édit | édit sumber]
Transpor aktip lumangsung nalika ngakut molekul nu arahna ngalawan gradién éléktrokimiana, nu ceuk éntropina teu dipisuka, tapi bisa dijalanan sacara stoikiométri ku ngahidrolisis ATP. Dina transpor aktip primér, transporter nu ngakut molekul ngalawan gradién listrik/kimiana téh ngahidrolisis ATP. Dina transpor aktip sekundér, transporter maké énérgi nu dihasilkeun tina transpor molekul lian nu saarah jeung gradiénna. Prosés ieu bisa simport (saarah) atawa antiport (arah patukang tonggong/pasalingsingan).
Conto transpor aktip nyaéta dina panukeur molekulér, transporter molekulér, jeung ATPase transmémbran
Transpor pasip[édit | édit sumber]
Transpor pasif mangrupakeun hiji cara mindahkeun zat kimia meuntas mémbran ku jalan dipusi molekul polar leutik hidropobik (nonpolar), atawa méré jalan dipusi molekul ionik jeung polar, maké protéin transpor. Prosés spontan ieu ngurangan énérgi bébas, sarta ngaronjatkeun éntropi dina sistim. Teu kawas transpor aktif, prosés ieu teu butuh énérgi kimia (ATP).
Sumber rujukan[édit | édit sumber]
- Cell membrane, Wikipédia édisi basa Inggris per 2 Pébruari 2006.


text:
Sampeu
Sampeu sok disebut ogé hui tangkal, nu dina basa Inggris ngaranna cassava, nyaéta tangkal ti kulawarga Euphorbiaceae. [rujukan?] Beutina dipikawanoh minangka kadaharan poko panghasil karbohidrat sarta daunna minangka sayuran.[rujukan?] Sampeu tumuwuh di daérah tropis jeung daérah subtropis. [rujukan?]
Daptar eusi
Gambaran[édit | édit sumber]
Sampeu mangrupa beuti atawa akar tangkal anu panjang jeung boga garis tengah rata-rata 2–3 cm sarta panjang 50–80 cm, gumantung kana jinis sampeu anu dipelak.[rujukan?] Daging beutina boga warna bodas atawa semu konéng.[rujukan?] Beuti sampeu henteu bisa lila disimpen sanajan ditempatkeun dina lomari és.[rujukan?] Gambaran karuksakan ditandaan ku kaluarna warna biru kolot alatan kawangunna asam sianida anu boga sipat racun pikeun manusa.[rujukan?]
Beuti sampeu mangrupa sumber énergi anu beunghar ku karbohidrat tapi kacida kurang ngandung protéin.[rujukan?] Sumber protéin anu alus malahan aya dina daun sampeu alatan ngandung asam amino métionin.[rujukan?]
Sajarah sarta pangaruh ékonomi[édit | édit sumber]
Jinis sampeu Manihot esculenta mimiti dipikawanoh di Amérika Kidul, saterusna dibudidayakeun dina mangsa pra-sejarah di Brasil sarta Paraguay.[rujukan?] Wangun-wangun modéren tina spésiés anu geus dibudidayakeun bisa kapanggih tumuwuh liar di Brasil kidul. [rujukan?]
Produksi sampeu dunya dikira-kira ngahontal 184 juta ton dina taun 2002.[rujukan?] Kalolobaan produksi dihasilkeun di Afrika 99,1 juta ton sarta 33,2 juta ton di Amérika Latin sarta Kapuloan Karibia.[rujukan?]
Sampeu dipelak sacara komérsial di wewengkon Indonésia (waktu éta Hindia Walanda) dina kira-kira taun 1810 Payer, M. HBI weltweit. 5.3. Zur Geschichte Indonesiens. Édisi 1997-03-18. Diaksés 18 Méi 2007, sanggeus saméméhna diwanohkeun ku urang Portugis dina abad ka-16 (beunang mawa ti Brasil).[rujukan?]
Prosés nyieun[édit | édit sumber]
Beuti akar sampeu réa ngandung glukosa sarta bisa didahar atah-atah.[rujukan?] Rasana rada amis, aya ogé anu pait gumantung kana kandungan racun glukosida anu bisa nyieun asam sianida.[rujukan?] Beuti anu rasana amis ngahasilkeun paling saeutik 20 mg HCN pér kilogram beuti akar anu seger kénéh, sarta 50 kali leuwih réa dina beuti anu rasana pait.[rujukan?] Dina jinis sampeu anu amis, prosés ngasakkeun pohara diperlukeun pikeun nurunkeun kadar racunna.[rujukan?] Tina beuti ieu bisa ogé dijieun tipung aci.[rujukan?]
Kaguna[édit | édit sumber]
Sampeu dikokolakeun ku sagala rupa cara, sampeu réa dipaké dina sagala rupa macem asakan.[rujukan?] Dikulub pikeun ngagantikeun kentang, sarta palengkep asakan.[rujukan?] Tipung sampeu bisa dipaké pikeun ngaganti tipung gandum, alus pikeun panyandang alergi.[rujukan?]
Sampeu minangka kadaharan ingon-ingon[édit | édit sumber]
Sampeu ilahar dipaké minangka kadaharan pikeun ingon-ingon di nagara-nagara kawas di Amérika Latin, Karibia, Tiongkok, Nigéria sarta Éropa.[rujukan?]
Tempo ogé[édit | édit sumber]
Rujukan[édit | édit sumber]
Bacaan Umum[édit | édit sumber]
- FAO, June 2003 cassava market assessment, 2003
- Cereda, M.P. and Mattos, M.C.Y. (1996). "Linamarin - The Toxic Compound of Cassava". Journal of Venomous Animals and Toxins (online) 2 (1), 6-12; ISSN 0104-7930 [1]
Rujukan[édit | édit sumber]
Tumbu ka luar[édit | édit sumber]
- (en) Cassava - Purdue University Horticulture
- (en) Cassava Pests: From Crisis to Control
- (en) GM cassava plants that have reduced cyanogens
- (en) Global Cassava Development Strategy
- (en) The Case for Cassava


text:
Buddha
- Pikeun kagunaan séjén tina Buddha, tempo Buddha (disambiguasi).
Buddha (Sangsekerta: बुद्ध hartina anu saradar atawa anu nepi kana pangcerahan pituin, tina kecap Sangsekerta: "Budh" anu maknana pikeun mikanyaho) nyaéta gelar pikeun pribadi anu sadrah kana poténsi maranéhna sagemblengna pikeun ngamajukeun diri jeung ngamekarkeun kasadaranna. Dina pamakéan saheulaanan mah sok dipaké pikeun ngarujuk Siddharta Gautama, guru ageman sarta pangadeg Agama Buddha (dianggap "Buddha nu kiwari"). Dina pamakéan séjén mah mangrupa tarikan sarta conto pikeun manusa anu geus éling.
Pangagem Buddha henteu nganggap Siddharta Gautama minangka sang hyang Buddha munggaran atawa pamungkas. Sacara téknis, Buddha téh saha baé anu manggihan Dharma atawa Dhamma (anu maksudna: Kahadéan; perkara anu sabenerna, akal budi, karuwed jalma, jeung jalan bener kana kabébasan liwat Kasadaran, datang sabérés karma anu hadé (tujuan) dilanggengkeun saimbang jeung sakabéh tarékah goréng téh kudu dipiceun. Pamarengan nirwana (nibbana) di antara katilu jenis Buddha nyaéta sarupa, tapi Samma-Sambuddha leuwih nekenkeun kana kualitas jeung usaha tinimbang jeung dua lianna. Tilu jenis golongan Buddha téh nyaéta:
- Samma-Sambuddha anu meunang kasadaran sagemblengna tanpa guru, ngan ku usahana sorangan
- Pacceka-Buddha atawa Pratyeka-Buddha anu nyrurup Samma-Sambuddha, tapi rajeun cindeten sarta neundeun pamarengan Dharmana dina dirina sorangan
- Savaka-Buddha anu mangrupa Arahat (panutur kasadaran), tapi marengan undak kasadaran jeung ngadédéngékeun Dhamma.
Kitab Suci agama Buddha nyaéta Tripitaka dina basa Sangsekerta atawa Tipitaka dina basa Pali. Citakan:Topik Buddha


text:
Béntang di langit baranang. Bulan buleud belenong sagedé piring. Najan peuting, kaayaan caang ngempray teu béda ti kaayaan beurang. Barudak di lembur, sabubarna ti pangajian téh teu buru-buru sararé, tapi ngadon arulin heula di buruan. Arulin sasukana sakaresepna, ngabubuhan sapantar sapantar. Imok, Iyot, Odang, Éja, Wéwén, Dasih, Kacih, Dar'ah jeung Saman ngariung di buruan. Riuanganana ngawangun buleudan. Leungeunna pacekel-cekel. Mun dina acara kaulinan pramuka atawa olah raga mah "membentuk lingkaran".
"Kabeneran awéwéna aya genepan, ari lalakina aya tiluan, nya?"cék Imok ka batur-baturna." Urang Kali-kali konéng, raresep maranéh?"
"Resep! Resep! Resep!" témbal baturna mani raéng. "Heug atuh ari resep mah, ku kami rék dibilangan heula, ditunjukan bari dikawihan, déngékeun!' cék Imok bari clé nangtung di tengah-tengah buleudan, kawas guru rék mingpin kaulinan murid. "Saha-saha anu katunjuk pangpandeurina bareng jeung tungtung kawihna, éta nu jadi tukang ngalina, nya!" "Enya, enya, ngarti!" témbal batur-baturna bari rada mundur ngarah buleudanana rada ngagedéan.
"Geura pok atuh ngawihanana!"
"Ké, déngékeun!" cék Imok bari ngong ngawihan dibarengan nunjukan batur-baturna nu geus alijigimbrang.
"Cing cangkowék
jambu bitung jambaria
cicing di nu poék
irung mancung aya nu nyampa!"
"Si Odang tukang ngali! Si Odang tukang ngali!" cék sareréa. Lantaran nya manéhna nu katunjuk bareng jeung tungtung kawih téa.
Odang teu kalékéd, clé ka tengah ngaganti Imok. Jleng ngajleng ngadeukeutan Si Wéwén. Gog cingogo, bari cukal-cokél, kurah-koréh kana taneuh deukeut indung suku Wéwén, sarta ngomong ngecewis, pokna, "Kali-kali konéng, kali-kali konéng. "
Ditaranya ku batur-baturna anu narangtung, "Naha konéng aing dikali?"
Ditémbalan deui ku Odang, "Piubareun budak!"
Ditanya deui, "Naon budakna?"
"Hulu lisung!"
"Naon pangasuhna?"
"Jurig beureum kukuncungan!"
"Iiiiy........kasieun uing!" cék batur-baturna bari buriak tina buleudanana.
Tapi teu lila gancang kumpul deui, sarta Si Odang tuluy pacekel-cekel mangrupa buleudan deui, sarta Si Odang tuluy nepakan taktak babaturanana
dipapay saurang-saurang bari ditanya,
"Ieu sampayan naon?"
"Sampayan baju!" témbalna. Pindah kana lebah siku,
"Ieu sampayan naon?"
"Sampayan karémbong!"
Tuluy nepak kana peupeuteuyan,
"Ieu sampayan naon?"
"Sampayan oray!"
"Ka dieu aya jalan?"
"Euweuh, aya ogé tegalan cucuk salak!"
"Ka mana atuh ari jalan ka luhur?"
"Ngapung!"
"Ka mana jalan ka handap?"
"Nerus bumi!"
Geus kitu Si Odang ajol-ajolan kawas nu rék ngapung, padahal ngawahan néangan pijalaneun keur lumpat kaluar tina buleudan. Rék ngajleng hésé, rék ngaléngkah teu bisa da puguh pager buleudan batur-baturna beuki parageuh, kékép kawas ranté. Rék moncor teu bisa lolos, kalah ngudupruk da babaturanana leuwih gedé tanagana jeung pinter ngahalangan. Tapi lila-lila mah Si Odang bisa ogé ngencar tina kurungan da ranté baturna kabeneran aya nu lesot atawa pegat, da hantem diteumbragan ku Si Odang.
Sanggeus Si Odang leupas, rareureuh sakeudeung. Der ngariung deui.
Giliran Éja ngawihan ti jero buleudan, pokna,
"Cing cangkowék jambu bitung jalan besar cicing di nu poék irung mancung aya nu nyakar!" Geus kitu, cara iangan kahiji baé, nyebut kali-kali konéng, disambung ku silihtanya, silihjawab téa, sarta ngencar tina bébénténgan buleudan téa. Geus carapéeun mah heureuyna kakara areureun.


text:
Asem
Asem atawa kamal nyaéta sarupaning tutuwuhan nu ngahasilkeun buah anu rasana haseum; ilahar dipaké samara dina réa asakan Indonésia minangka panambah rasa haseum dina kadaharan, contona dina sayur haseum. Kecap "asem" jeung kecap "kamal" dipaké jadi ngaran patempatan di sawatara wewengkon di Pasundan jeung Jakarta.
Ngaran ilmiah ieu tutuwuhan nyaéta Tamarindus indica, kaasup kana sélér (suku) Fabacéae (Leguminosae). Spésiés ieu téh hiji-hijina anggota marga Tamarindus. Ngaran séjénna nyaéta mè (basa Acéh), asam (basa Indonésia), sampalok (basa Tagalog), ma-kham (basa Thailand), tamarindo (basa Portugis), tamarinde (basa Walanda), sarta tamarind (basa Inggris).
Ngaran "asem" ogé dipaké pikeun kabéh tutuwuhan samara nu rasana haseum, kaasup ogé asem kandis jeung asem galugur. Tuwuhan ieu didatangkan ku jalma-jalma ti India.
Ngaran Tamarindus sarta tamarind diturunkeun tina basa Arab تمرهندي tamr hindī nu hartina kurang leuwih: korma India.
Daptar eusi
Sumebarna sarta ékologina[édit | édit sumber]
Asem kaasup tuwuhan tropis. Asal-usulnya dianggap ti savana Afrika wétan di mana jenis liarna kapanggih, salah sahijina di Sudan. Saprak rébuan taun katukang, pepelakan ieu geus sumebar ka Asia tropis, sarta saterusna ogé ka Karibia jeung Amérika Latén. Di réa tempat anu cocog, kaasup di Indonésia, asem tumuwuh liar kawas di leuweung-leuweung savana di Afrika.
Tangkal asem bisa tumuwuh alus nepi ka jangkungna kira-kira 1.000 m diluhur beungeut laut (dpl), dina taneuh nu keusikan atawa taneuh liket, hususna di wewengkon anu usum garingna écés sarta cukup panjang.
Hasil sarta pamakéan[édit | édit sumber]
Daging buah asem pohara populér, sarta dipaké dina rupa-rupa bahan asakan atawa samara di saantéro dunya. Buah anu ngora rasana pohara haseum, sarta ilahar dipaké minangka samara sayur haseum atawa campuran rujak. Buah anu geus asak bisa ditunda lila sanggeus dipesék sarta saeutik digaringkeun maké pitulung sinar panonpoé. Sajaba dijadikeun samara, pikeun méré rasa haseum atawa pikeun ngaleungitkeun ambeu hanyir lauk, asem mindeng dijadikeun bahan sirop, selé, gulali (peremén), sarta jajamu.
Thailand ogé ngahasilkeun asem anu amis rasana. Buah ieu populer sarta didahar dina kaayaan seger (henteu diasakan; alatan éta diékspor dina wangun peuteuy anu tacan dipesék.
Siki asem ilahar didahar sanggeus dikeueum sarta dikulub, atawa sanggeus dibeuleum. Sajaba ti éta, siki asam ogé dijadikeun tipung pikeun nyieun kuéh atawa roti.
Sajaba ti daging buah, réa bagian tangkal asem anu bisa dijadikeun bahan ubar tradisional. Daun ngorana (sinom) dipaké pikeun ngurangan raheut sarta rasa nyeri dina pasendian, di luhureun tatu atawa dina kasakit rematik. Daun ngora anu dikulub pikeun ngubaran batuk sarta panastiris. Kulit kaina anu ditutu dipaké pikeun nyageurkeun tatu, borok, jeung bisul. Kulit kai asem ogé dipaké minangka ubar kuat. Tipung sikina pikeun ngubaran diséntri sarta diaré.
Siki asem ogé mindeng dipaké dina kaulinan congklak.
Tangkal asem ilahar dipelak di sisi jalan minangka pangiuhan, utamana kawéntar di sapanjang jalan raya Daendels, ti Anyer nepi ka Panarukan.
Para palaut Bugis dina mangsa baheula dipikanyaho melak tangkal asem di basisir kalér Australia, di Northern Territory dina waktu maranéhanana ngaso nungguan datangna angin pikeun balik ka wewengkon asal. Tangkal-tangkal asem ieu jadi pituduh ayanan hubungan antara urang Aborigin jeung jalma ti luar éta buwana saméméh kadatangan urang Éropa.
Galeri[édit | édit sumber]
Bahan bacaan[édit | édit sumber]
- van Steenis, C.G.G.J. 1981. Flora, pikeun sakola di Indonésia. PT Pradnya Paramita. Jakarta.
- Verheij, E.W.M. sarta R.E. Coronel (eds.). 1997. Asal Daya Nabati Asia Tenggara 2: Buah-buahan anu bisa dimakan. PROSéa – Gramedia. Jakarta. ISBN 979-511-672-2.
- Julia F. Morton. 1987. Fruits of Warm Climates: Tamarind